qundao/data-zh-poetry huggingface dataset:
春贴子皇帝阁六首·其三
作者：韩维
朝代：宋
体裁：五言绝句

醇醴浮金斝，柔蔬饤玉盘。尝新兼介寿，齐奉两宫欢。
春贴子皇帝阁六首·其二
作者：韩维
朝代：宋
体裁：五言绝句

迎气来归胙，宜春祝降祥。皇心勤治切，应喜寸阴长。
春贴子皇帝阁六首·其五
作者：韩维
朝代：宋
体裁：七言绝句

晴日渐消宫瓦雪，和风微散御炉烟。千官拜舞皇恩罢，綵胜金幡下九天。
春贴子皇帝阁六首·其六
作者：韩维
朝代：宋

早莺啼滑知寒薄，午马休迟觉昼长。四海欢康几务暇，箫韶时奉万年觞。
春贴子皇帝阁六首·其六
作者：韩维
朝代：宋

早鶑啼滑知寒薄，午马休迟觉昼长。
四海欢康几务暇，箫韶时奉万年觞。
春贴子皇帝阁六首·其四
作者：韩维
朝代：宋
体裁：五言绝句

昼漏新添刻，春寒早放班。恩随宽大诏，一日遍人间。
春霁忆洛阳
作者：韩维
朝代：宋

少年结客洛阳时，闲傍东风驻马蹄。山色远饶潘岳宅，波光轻撼窈娘堤。花繁到处红如堵，酒好寻常醉似泥。赖有金台旧知己，应怜魂断虎牢西。
春霁忆洛阳
作者：韩维
朝代：宋

少年结客洛阳时，闲傍东风驻马蹄。
山色远饶潘岳宅，波光轻撼窈娘堤。
花繁到处红如堵，酒好寻常醉似泥。
頼有金台旧知己，应怜魂断虎牢西。
春霁忆洛阳
作者：韩维
朝代：宋

少年结客洛阳时，闲傍车风驻马蹄。
山色远饶潘岳宅，波光轻撼窈娘堤。
花繁到处红如堵，酒好寻常醉似泥。
赖有金台旧知己，应怜魂断虎牢西。
晏元献公挽辞三首
作者：韩维
朝代：宋

大策安宗社，高文著庙堂。从容造辟议，感激荐贤章。貂冕崇廞服，銮舆俯奠觞。哀荣岂无有，公德倍辉光。先帝文章老，东朝羽翼臣。风流至公尽，哀愤与时均。箫鼓悲将曙，烟云惨不春。灵輀归旧治，遗爱泣州民。直道初终见，高情出处同。光华两朝内，文字一生中。爱酒怜陶散，言诗许赐通。平生知己类，洒尽九原风。
晏元献公挽辞三首·其一
作者：韩维
朝代：宋

大策安宗社，高文着庙堂。
从容造辟议，感激荐贤章。
貂冕崇廞服，銮舆俯奠觞。
哀荣岂无有，公德倍辉光。
晏元献公挽辞三首·其一
作者：韩维
朝代：宋

大策安宗社，高文著庙堂。从容造辟议，感激荐贤章。貂冕崇廞服，銮舆俯奠觞。哀荣岂无有，公德倍辉光。
晏元献公挽辞三首·其三
作者：韩维
朝代：宋
体裁：五言律诗

直道初终见，高情出处同。光华两朝内，文字一生中。爱酒怜陶散，言诗许赐通。平生知己类，洒尽九原风。
晏元献公挽辞三首·其二
作者：韩维
朝代：宋
体裁：五言律诗

先帝文章老，东朝羽翼臣。风流至公尽，哀愤与时均。箫鼓悲将曙，烟云惨不春。灵輀归旧治，遗爱泣州民。
晏相公湖上泛舟赋
作者：韩维
朝代：宋
体裁：五言律诗

小雪未成寒，平湖好放船。水光宜落日，人意喜晴天。云薄翠微外，禽归莽苍前。上公宽礼数，清醉亦陶然。
晏相公西园雪后栽梅三首
作者：韩维
朝代：宋

日晏金华劝讲回，幅巾藜杖小园来。知公洒落遗尘事，旋斸寒梅趁雪栽。才看如粟吐花床，已想江南万里香。小缀柔枝得残雪，密催繁艳喜晴阳。寒芳准拟临风折，佳句安排对酒论。知想钱塘林处士，暗香浮动月黄昏。
晏相公西园雪后栽梅三首·其一
作者：韩维
朝代：宋
体裁：七言绝句

日晏金华劝讲回，幅巾藜杖小园来。知公洒落遗尘事，旋斸寒梅趁雪栽。
晏相公西园雪后栽梅三首·其三
作者：韩维
朝代：宋
体裁：七言绝句

寒芳准拟临风折，佳句安排对酒论。知想钱塘林处士，暗香浮动月黄昏。
晏相公西园雪后栽梅三首·其二
作者：韩维
朝代：宋

才看如粟吐花床，已想江南万里香。小缀柔枝得残雪，密催繁艳喜晴阳。
晏相公西园雪后栽梅三首·其二
作者：韩维
朝代：宋

才看如粟吐花床，已想江南万里香。
小缀柔枝得残雪，密催繁艷喜晴阳。
晓出郊过方秀才舍饮
作者：韩维
朝代：宋
体裁：古风

浮云散朝阴，初日动晴煦。行随风叶远，去傍田家路。人间无遽色，马缓有安步。遥识主人舍，青帘出霜树。
晓霁
作者：韩维
朝代：宋

时泽鬰初霁，朝景烂已盈。
幽人独坐久，春鸠相应鸣。
清风动佳树，平地泛落英。
方怀岁成喜，况值兹赏并。
晚坐同杨文叔赋
作者：韩维
朝代：宋
体裁：古风

浮云忽已没，仰视天正碧。凉风落我庭，燕子飞不息。门无车马宾，巾屦得自适。顾惭无所为，乐此朝与夕。
晚春
作者：韩维
朝代：宋
体裁：七言律诗

春晖东去月如弦，却拂凝埃敞北轩。几曲云屏空白昼，一帘花雨自黄昏。庭芜碧合阴虫息，窗树红稀斗雀喧。细忆旧欢都入梦，习家池上子山园。
晚步颍上和曼叔
作者：韩维
朝代：宋
体裁：古风

披榛登大堤，下视何嶪岌。野气忍雪润，河流带冰涩。沙禽寂不飞，行子暮逾急。不见洗耳人，悲风吹独立。
晚步颍上和曼叔
作者：韩维
朝代：宋

披榛登大堤，下视何嶪岌。
野气忍雪润，河流带冰澀。
沙禽寂不飞，行子暮逾急。
不见洗耳人，悲风吹独立。
晚过湖上登城楼泛小舟归
作者：韩维
朝代：宋

巩响渐依阶砌下，萤光乱出草莱间。
炎蒸散尽人轻健，从此篮舆数往还。
晚过湖上登城楼泛小舟归
作者：韩维
朝代：宋

蛩响渐依阶砌下，萤光乱出草莱间。炎蒸散尽人轻健，从此篮舆数往还。绿水逶迤城两面，清风摇动稻千畦。独乘幽兴携樽酒，小艇归时月已低。
晚过湖上登城楼泛小舟归·其一
作者：韩维
朝代：宋
体裁：七言绝句

蛩响渐依阶砌下，萤光乱出草莱间。炎蒸散尽人轻健，从此篮舆数往还。
晚过湖上登城楼泛小舟归·其二
作者：韩维
朝代：宋
体裁：七言绝句

绿水逶迤城两面，清风摇动稻千畦。独乘幽兴携樽酒，小艇归时月已低。
晚过象之葆光亭戏呈一首
作者：韩维
朝代：宋
体裁：五言律诗

萧洒崔家宅，重门一径通。竹烟虚晚碧，花雨重秋红。傲睨怜苔石，徘徊俯桂丛。自期新月色，不为主人翁。
晚过象之葆光亭步月
作者：韩维
朝代：宋
体裁：古风

浮沉闾里间，放志谢维絷。行贪月色静，归犯霜华湿。寒鼓出城重，飞星过楼急。却想竹亭下，主人犹独立。
晚过邻几官舍三首
作者：韩维
朝代：宋

炎日来休骑，红尘喜放船。波平凉洗马，树净晚吟蝉。风至披襟后，云消倚拖前。潭心见华月，归意一留连。车马东桥绝，凉风满夕轩。水声通沁苑，树色入夷门。每接渊明咏，常怀仲理言。沧洲如可约，杯酒会重论。萧洒君官舍，从来可数来。养莲疏浊水，薙草出荒台。芡散初成籍，蒲长欲映杯。吾知蒋生径，不为俗人开。
晚过邻几官舍三首
作者：韩维
朝代：宋

萧洒君官舍，从来可数来。
养莲疏浊水，薙草出荒台。
芡散初成籍，蒲长欲映杯。
吾知蒋生迳，不为俗人开。
晚过邻几官舍三首·其一
作者：韩维
朝代：宋

炎日来休骑，红尘喜放船。波平凉洗马，树净晚吟蝉。风至披襟后，云消倚拖前。潭心见华月，归意一留连。
晚过邻几官舍三首·其一
作者：韩维
朝代：宋

炎日来休骑，红尘喜放船。
波平凉洗马，树凈晚吟蝉。
风至披襟后，云消倚拖前。
潭心见华月，归意一留连。
晚过邻几官舍三首·其三
作者：韩维
朝代：宋
体裁：五言律诗

萧洒君官舍，从来可数来。养莲疏浊水，薙草出荒台。芡散初成籍，蒲长欲映杯。吾知蒋生径，不为俗人开。
晚过邻几官舍三首·其二
作者：韩维
朝代：宋
体裁：五言律诗

车马东桥绝，凉风满夕轩。水声通沁苑，树色入夷门。每接渊明咏，常怀仲理言。沧洲如可约，杯酒会重论。
晚霁
作者：韩维
朝代：宋

时泽郁初霁，朝景烂已盈。幽人独坐久，春鸠相应鸣。清风动佳树，平地泛落英。方怀岁成喜，况值兹赏并。
普安席上作得蔗字
作者：韩维
朝代：宋
体裁：古风

羞随轻薄儿，泪眼尘土下。朅来精舍游，置酒乐清暇。杯盘春物少，惟见杏与蔗。流阴足可惜，将子缓归驾。
普明亭赋
作者：韩维
朝代：宋

杨柳飞花尽，樱桃结子成。蹊阴空净绿，野艳有孤明。访古重来地，伤春独望情。幽禽亦何恨，百种向人鸣。
普明亭赋
作者：韩维
朝代：宋

杨柳飞花尽，樱桃结子成。
蹊阴空凈绿，野艷有孤明。
访古重来地，伤春独望情。
幽禽亦何恨，百种向人鸣。
普明寺西亭五绝句
作者：韩维
朝代：宋

溪面惊禽鸣复翔，薜梢藤蔓罥衣裳。无端脩竹行不尽，何处野花时自香。脩篁蔽日森苍壁，远麦迎风乱翠波。安得嵩云洒飞雨，更将清思助吟哦。水杨柳絮风中乱，野蔷薇花波上明。春芳零落不照眼，对此聊复开予情。圆荷帖帖野池平，时有龟鱼傍岸行。春事寂寥初暑动，坐听流水竹间声。野鹤飞来水树春，丹砂作顶羽如银。似矜毛彩非凡偶，欲下清波犹顾人。
普明寺西亭五绝句·其一
作者：韩维
朝代：宋

溪面惊禽鸣复翔，薜梢藤蔓罥衣裳。无端脩竹行不尽，何处野花时自香。
普明寺西亭五绝句·其一
作者：韩维
朝代：宋

溪面惊禽鸣復翔，薜梢藤蔓罥衣裳。
无端修竹行不尽，何处野花时自香。
普明寺西亭五绝句·其三
作者：韩维
朝代：宋

水杨柳絮风中乱，野蔷薇花波上明。春芳零落不照眼，对此聊复开予情。
普明寺西亭五绝句·其三
作者：韩维
朝代：宋

水杨柳絮风中乱，野蔷薇花波上明。
春芳零落不照眼，对此聊復开予情。
普明寺西亭五绝句·其二
作者：韩维
朝代：宋

修篁蔽日森苍壁，远麦迎风乱翠波。
安得嵩云洒飞雨，更将清思助吟哦。
普明寺西亭五绝句·其二
作者：韩维
朝代：宋

脩篁蔽日森苍壁，远麦迎风乱翠波。安得嵩云洒飞雨，更将清思助吟哦。
普明寺西亭五绝句·其五
作者：韩维
朝代：宋
体裁：七言绝句

野鹤飞来水树春，丹砂作顶羽如银。似矜毛彩非凡偶，欲下清波犹顾人。
普明寺西亭五绝句·其四
作者：韩维
朝代：宋
体裁：七言绝句

圆荷帖帖野池平，时有龟鱼傍岸行。春事寂寥初暑动，坐听流水竹间声。
景仁招况之闻用歌舞望门而反作此戏之
作者：韩维
朝代：宋
体裁：七言律诗

一夜严风结素波，盍簪宁避晓寒多。范滂揽辔方清俗，墨子回车岂恶歌。云外雁寒惊岁晚，林间鸦语弄春和。知君不久承宽诏，始奈红裙绿酒何。
景仁次道斋礼院予与和叔过之值其方饮引去二君以诗见谢三首 其二 答次道
作者：韩维
朝代：宋

昔予有行迈，辱赠猗兰辞。今我复来游，重贻黄鹄诗。兰以喻芳洁，撷佩正所宜。鹄以兴翅邈，鸾皇共追随。句成自有法，意厚良不訾。投非所当授，乃反骇且疑。兰生深林间，蔼然抱幽姿。鹄有江海志，孤轩谢羁雌。残折兰色改，跂尚鹄性悲。愿君两置是，逍遥以相期。
景仁次道斋礼院予与和叔过之值其方饮引去二君以诗见谢三首 答次道 其一
作者：韩维
朝代：宋
体裁：古风

肃肃奉常署，高门敞天街。群英谨邦祠，先事戒洁斋。我时过其舍，值与众客侪。方闻治杯酌，避去礼亦谐。愧无孟公名，安使所至怀。不知贤豪意，未遽见睍排。明日出长篇，正声谢淫哇。如畏明义重，殷勤惧暌乖。几时持笔和，落纸还成揩。何以叙缱绻，晨当策疲騧。
景仁次道斋礼院予与和叔过之值其方饮引去二君以诗见谢三首 答次道 其二
作者：韩维
朝代：宋

昔予有行迈，辱赠猗兰辞。
今我復来游，重贻黄鹄诗。
兰以喻芳洁，撷佩正所宜。
鹄以兴翅邈，鸾皇共追随。
句成自有法，意厚良不訾。
投非所当授，乃反骇且疑。
兰生深林间，蔼然抱幽姿。
鹄有江海志，孤轩谢羁雌。
残折兰色改，跂尚鹄性悲。
愿君两置是，逍遥以相期。
景仁次道斋礼院予与和叔过之值其方饮引去二君以诗见谢三首·答景仁
作者：韩维
朝代：宋

自我伏田里，三驾游上都。
其谁肯来顾，莫与夫子如。
久积疏野抱，况兹病薾余。
厚意不即报，悁劳在朝晡。
驱马寒日中，薄暮到省庐。
属闻从众贤，高会罗盘盂。
逡巡望华闼，却走不及徐。
鸾仪与鸿举，其势固自殊。
胡为枉嘉藻，似欲相牵拏。
中论十年旧，见许道义徒。
管鲍久不作，知音几终初。
岂敢忘君言，誓将守淳愚。
景仁次道斋礼院予与和叔过之值其方饮引去二君以诗见谢三首·答景仁
作者：韩维
朝代：宋
体裁：古风

自我伏田里，三驾游上都。其谁肯来顾，莫与夫子如。久积疏野抱，况兹病薾馀。厚意不即报，悁劳在朝晡。驱马寒日中，薄暮到省庐。属闻从众贤，高会罗盘盂。逡巡望华闼，却走不及徐。鸾仪与鸿举，其势固自殊。胡为枉嘉藻，似欲相牵拿。中论十年旧，见许道义徒。管鲍久不作，知音几终初。岂敢忘君言，誓将守淳愚。
景仁次道斋礼院予与和叔过之值其方饮引去二君以诗见谢三首·答次道
作者：韩维
朝代：宋

肃肃奉常署，高门敞天街。群英谨邦祠，先事戒洁斋。我时过其舍，值与众客侪。方闻治杯酌，避去礼亦谐。愧无孟公名，安使所至怀。不知贤豪意，未遽见睍排。明日出长篇，正声谢淫哇。如畏明义重，殷勤惧暌乖。几时持笔和，落纸还成揩。何以叙缱绻，晨当策疲騧。昔予有行迈，辱赠猗兰辞。今我复来游，重贻黄鹄诗。兰以喻芳洁，撷佩正所宜。鹄以兴翅邈，鸾皇共追随。句成自有法，意厚良不訾。投非所当授，乃反骇且疑。兰生深林间，蔼然抱幽姿。鹄有江海志，孤轩谢羁雌。残折兰色改，跂尚鹄性悲。愿君两置是，逍遥以相期。
景仁示去岁所赋菊屏菊塔二诗辄以一篇答之
作者：韩维
朝代：宋

斯民去古远，日与巧伪迁。粲粲黄金花，揉屈同杯棬。列屏耸浮图，光彩生盘筵。匪惟悦群儿，爱咏及华颠。我欲叱园史，解结除其编。万物有本性，各使归自然。
景仁示去岁所赋菊屏菊塔二诗辄以一篇答之
作者：韩维
朝代：宋

斯民去古远，日与巧僞迁。
粲粲黄金花，揉屈同杯桊。
列屏耸浮图，光彩生盘筵。
匪惟悦群儿，爱咏及华颠。
我欲叱园史，解结除其编。
万物有本性，各使归自然。
景仁雨中同游南园
作者：韩维
朝代：宋

暖日催花落夕曛，轻雷一夜变重云。安舆少滞无多怪，涩雨悭风自古闻。宿醉厌厌晓尚曛，卷帘清思满风云。久嫌日暖撩人困，却喜花香带雨闻。
景仁雨中同游南园·其一
作者：韩维
朝代：宋
体裁：七言绝句

暖日催花落夕曛，轻雷一夜变重云。安舆少滞无多怪，涩雨悭风自古闻。
景仁雨中同游南园·其二
作者：韩维
朝代：宋
体裁：七言绝句

宿醉厌厌晓尚曛，卷帘清思满风云。久嫌日暖撩人困，却喜花香带雨闻。
暮春游卞氏园
作者：韩维
朝代：宋

路出清阴下，残花着马蹄。
过城春水静，度墅野桥低。
池废青苹合，林深绿笋齐。
流鶑知我恨，落日再三啼。
暮春游卞氏园
作者：韩维
朝代：宋

路出清阴下，残花著马蹄。
过城春水静，度墅野桥低。
池废青苹合，林深绿笋齐。
流莺知我恨，落日再三啼。
暮春游卞氏园
作者：韩维
朝代：宋

路出清阴下，残花著马蹄。过城春水静，度墅野桥低。池废青蘋合，林深绿笋齐。流莺知我恨，落日再三啼。
曹通直以颜鲁公墨迹题辞乞诗刊石
作者：韩维
朝代：宋

临池余事得忠臣，白刃林中不动身。
见义舍生安为己，怀谖保位独何人。
英名在世长如日，遗像于今凛若神。
一览精诚方自失，羞将累句刻苍珉。
曹通直以颜鲁公墨迹题辞乞诗刊石
作者：韩维
朝代：宋

临池馀事得忠臣，白刃林中不动身。见义舍生安为己，怀谖保位独何人。英名在世长如日，遗像于今凛若神。一览精诚方自失，羞将累句刻苍珉。
曾太皇太后挽歌二首
作者：韩维
朝代：宋

不宰功参帝，无疆道合坤。帘帷保明辟，社稷付神孙。身蹈姜任德，心通黄老言。褒扬存手诏，奚仗史毫论。庆绪钟王国，柔仪俪帝家。仁深天与性，教盛月增华。海上黄金阙，人间素柰花。臣民怀慕意，犹冀返云车。
曾太皇太后挽歌二首·其一
作者：韩维
朝代：宋
体裁：五言律诗

不宰功参帝，无疆道合坤。帘帷保明辟，社稷付神孙。身蹈姜任德，心通黄老言。褒扬存手诏，奚仗史毫论。
曾太皇太后挽歌二首·其二
作者：韩维
朝代：宋
体裁：五言律诗

庆绪钟王国，柔仪俪帝家。仁深天与性，教盛月增华。海上黄金阙，人间素柰花。臣民怀慕意，犹冀返云车。
曾通直见惠风琴
作者：韩维
朝代：宋

剡竹纫丝匠意深，冷然终日自成音。
吾君方急民财阜，好助薰风入舜琴。
曾通直见惠风琴
作者：韩维
朝代：宋

剡竹纫丝匠意深，泠然终日自成音。
吾君方急民财阜，好助熏风入舜琴。
曾通直见惠风琴
作者：韩维
朝代：宋

剡竹纫丝匠意深，泠然终日自成音。吾君方急民财阜，好助薰风入舜琴。
服除送兄弟还都
作者：韩维
朝代：宋

日月忽已远，再见新谷升。
丧期有常数，吉我衣与襟。
俯仰自悲咤，泪下肝胆崩。
尚推立身报，未即泯余生。
肃肃忠宪公，秉德辅休明。
报国有遗意，训言犹在听。
况兹世厚恩，兄弟秩王庭。
一朝出门去，事业各自营。
上当答君仁，下以为亲荣。
独此抱痾瘵，谢喧守柴荆。
扫冢奉时祭，履田课春耕。
既无公家责，聊徇狷者情。
出处虽云异，要以道为程。
服除送兄弟还都
作者：韩维
朝代：宋

日月忽已远，再见新谷升。
丧期有常数，吉我衣与襟。
俯仰自悲咤，泪下肝胆崩。
尚推立身报，未即泯馀生。
肃肃忠宪公，秉德辅休明。
报国有遗意，训言犹在听。
况兹世厚恩，兄弟秩王庭。
一朝出门去，事业各自营。
上当答君仁，上以为亲荣。
独此抑疴瘵，谢喧守柴荆。
扫冢奉时祭，履田课春耕。
既无公家责，聊徇狷者情。
出处虽云异，要以道为程。
服除送兄弟还都
作者：韩维
朝代：宋

日月忽已远，再见新谷升。丧期有常数，吉我衣与襟。俯仰自悲咤，泪下肝胆崩。尚推立身报，未即泯馀生。肃肃忠宪公，秉德辅休明。报国有遗意，训言犹在听。况兹世厚恩，兄弟秩王庭。一朝出门去，事业各自营。上当答君仁，下以为亲荣。独此抱痾瘵，谢喧守柴荆。扫冢奉时祭，履田课春耕。既无公家责，聊徇狷者情。出处虽云异，要以道为程。
朝发灵树寄曼叔师厚
作者：韩维
朝代：宋

朝发灵树东，旷野阴气积。
驱马入草间，左右号鹳鹢。
重云{左黑右沈去氵}玄幕，孤月隐白壁。
欹危涉涂淖，转侧缘沟脉。
凉风满川陆，眺览多近适。
却想会合乐，转首已成昔。
诸君豪俊士，经训饱搜昋。
上下古与今，抗论坚莫敌。
顾我处其间，倾听但跼蹐。
校士岂所当，直以气类得。
譬如礼天坛，珪璧奠且植。
陶匏以其质，并列不为惑。
论心见表暴，吐口出白黑。
朝案每共饮，夜床仍抵迹。
嘲谐间一发，清笑高哑哑。
自谓得如此，至死无厌斁。
敢于百里间，而惮辔与策。
因诗谢所思，酬篇无我默。
朝发灵树寄曼叔师厚
作者：韩维
朝代：宋

朝发灵树东，旷野阴气积。驱马入草间，左右号鹳鹢。重云黕玄幕，孤月隐白壁。攲危涉涂淖，转侧缘沟脉。凉风满川陆，眺览多所适。却想会合乐，转首已成昔。诸君豪俊士，经训饱搜昋。上下古与今，抗论坚莫敌。顾我处其间，倾听但局蹐。校士岂所当，直以气类得。譬如礼天坛，圭璧奠且植。陶匏以其质，并列不为惑。论心见表暴，吐口出白黑。朝案每共饮，夜床仍抵迹。嘲谐间一发，清笑高哑哑。自谓得如此，至死无厌斁。敢于百里间，而惮辔与策。因诗谢所思，酬篇无我默。
朝发灵树寄曼叔师厚
作者：韩维
朝代：宋

朝发灵树东，旷野阴气积。
驱马入草间，左右号鹳鹢。
重云黕玄幕，孤月隠白壁。
欹危涉涂淖，转侧缘沟脉。
凉风满川陆，眺览多所适。
却想会合乐，转首已成昔。
诸君豪俊士，经训饱搜昋。
上下古与今，抗论坚莫敌。
顾我处其间，倾听但跼蹐。
校士岂所当，直以气类得。
譬如礼天坛，珪璧奠且植。
陶匏以其质，并列不为惑。
论心见表暴，吐口出白黑。
朝案每共饮，夜床仍抵迹。
嘲谐间一发，清笑高哑哑。
自谓得如此，至死无厌斁。
敢于百里间，而惮辔与策。
因诗谢所思，酬篇无我默。
村居晓起
作者：韩维
朝代：宋
体裁：古风

天星何寥寥，野旷风露清。田父出门望，山鸦绕舍鸣。蚕桑从此起，农里各有营。顾惭不耕者，日宴掩茅衡。
杜君章家赋海棠二首
作者：韩维
朝代：宋

长条无风亦自动，繁艳著雨更相宜。少陵不奈被花恼，终日颠狂觅酒卮。濯锦江头千万枝，当年未解惜芳菲。今朝得向君家见，不怕春寒雨湿衣。
杜君章家赋海棠二首·其一
作者：韩维
朝代：宋

长条无风亦自动，繁艳著雨更相宜。少陵不奈被花恼，终日颠狂觅酒卮。
杜君章家赋海棠二首·其一
作者：韩维
朝代：宋

长条无风亦自动，繁艷着雨更相宜。
少陵不奈被花恼，终日颠狂觅酒卮。
杜君章家赋海棠二首·其二
作者：韩维
朝代：宋
体裁：七言绝句

濯锦江头千万枝，当年未解惜芳菲。今朝得向君家见，不怕春寒雨湿衣。
某伏蒙寄示五言二韵诗辄次韵上呈聊以见志
作者：韩维
朝代：宋
体裁：五言绝句

尚不求真语，何能计妄言。且饶只么会，犹是弄精魂。
某伏蒙寄示五言二韵诗辄次韵上呈聊以见志
作者：韩维
朝代：宋

尚不求真语，何能计妄言。
且饶只麽会，犹是弄精魂。
桃花承露红
作者：韩维
朝代：宋
体裁：七言律诗

蕣英憔悴藕花零，篱下红芳特地荣。妍丽顿添秋气象，欢娱潜动老心情。武陵溪上分颜色，洛水园中得号名。为此径须判一醉，缓调丝管促飞觥。
桃花菊
作者：韩维
朝代：宋

谁测天工造化情，巧将红粉傅金英。武陵溪上分佳色，陶令篱边得异名。不使秋光全冷淡，却教阳艳再鲜明。瓮头消息香醪熟，何必黄花便可倾。霜女星娥不俗情，施朱点出浅深更。平泉记上遗嘉品，本草经中注别名。气得清凉开更早，色沾寒露久逾明。今朝樽酒来篱下，不为重阳为尔倾。
桃花菊
作者：韩维
朝代：宋

霜女星娥不俗情，施朱点出浅深更。
平泉记上遗嘉品，木草经中注别名。
气得清凉开更早，色沾寒露久逾明。
今朝樽酒来篱下，不为重阳为尔倾。
桃花菊·其一
作者：韩维
朝代：宋

谁测天工造化情，巧将红粉傅金英。武陵溪上分佳色，陶令篱边得异名。不使秋光全冷淡，却教阳艳再鲜明。瓮头消息香醪熟，何必黄花便可倾。
桃花菊·其一
作者：韩维
朝代：宋

谁测天工造化情，巧将红粉傅金英。
武陵溪上分佳色，陶令篱边得异名。
不使秋光全冷淡，却教阳艷再鲜明。
瓮头消息香醪熟，何必黄花便可倾。
桃花菊·其二
作者：韩维
朝代：宋

霜女星娥不俗情，施朱点出浅深更。平泉记上遗嘉品，本草经中注别名。气得清凉开更早，色沾寒露久逾明。今朝樽酒来篱下，不为重阳为尔倾。
桃花菊·其二
作者：韩维
朝代：宋

霜女星娥不俗情，施朱点出浅深更。
平泉记上遗嘉品，本草经中注别名。
气得清凉开更早，色霑寒露久逾明。
今朝樽酒来篱下，不为重阳为尔倾。
棣华堂
作者：韩维
朝代：宋
体裁：七言律诗

锦衣赍钺耀当年，心在王家迹在边。论议每先诸将勇，规模仍袭仲兄贤。一朝华栋飞翚动，四坐清觞插羽传。欲赋酬章惭懦武，白头终日诵尘编。
棣华堂
作者：韩维
朝代：宋

锦衣赍钺耀当年，心在王家迹在边。
论议每先诸将勇，规模仍袭仲兄贤。
一朝华栋飞翚动，四坐清觞插羽传。
欲赋酬章惭懦氏，白头终日诵尘编。
次道车轩赋惜春
作者：韩维
朝代：宋
体裁：古风

青春忽已晚，去我剧奔马。残芳已扫园，浓绿空蔽野。春风欲有问，对酒不能把。人心正如此，狂雨自飞洒。
次韵
作者：韩维
朝代：宋
体裁：七言律诗

势利拘牵无已时，超然真乐绝端倪。家风淡寂从今见，人事尘劳与我暌。门外旌旗犹坌拂，辕间款段已鸣嘶。何当解组如初约，直与西京二傅齐。
次韵君俞
作者：韩维
朝代：宋
体裁：五言律诗

世事真千变，年光又一新。举生皆是幻，熙我莫如春。啸傲盈樽酒，诗书满席尘。园林已芳意，悬榻待高人。
次韵君俞偶成
作者：韩维
朝代：宋

我道非生灭，天时自去来。交亲常在席，醪酒不空罍。默坐唯听水，閒行忽见梅。何人同此适，君意亦悠哉。雪意凝还解，冰纹结复开。林鸦时啸侣，城雉不忧媒。造适心无碍，忘机语绝猜。曹溪不欺我，何处有尘埃。
次韵君俞偶成·其一
作者：韩维
朝代：宋
体裁：五言律诗

我道非生灭，天时自去来。交亲常在席，醪酒不空罍。默坐唯听水，閒行忽见梅。何人同此适，君意亦悠哉。
次韵君俞偶成·其二
作者：韩维
朝代：宋

雪意凝还解，冰纹结复开。林鸦时啸侣，城雉不忧媒。造适心无碍，忘机语绝猜。曹溪不欺我，何处有尘埃。
次韵君俞偶成·其二
作者：韩维
朝代：宋

雪意凝还解，冰纹结復开。
林鸦时啸侣，城雉不忧媒。
造适心无碍，忘机语绝猜。
曹溪不欺我，何处有尘埃。
次韵和三兄田家
作者：韩维
朝代：宋
体裁：五言律诗

东皋雨新足，绿野对柴扉。晴日风景旷，暮春草木肥。好鸟依林响，疲牛望舍归。饷妇散田陌，桑间人语稀。
次韵和之美十日菊
作者：韩维
朝代：宋
体裁：五言律诗

孤根随地发，繁蕊破霜迟。但取凋零晚，何忧赏爱移。物情伤老大，人事阅兴衰。会有陶彭泽，清樽与重持。
次韵和厚卿答微之
作者：韩维
朝代：宋

秉节当官号直清，非招不往为虞旌。书闻玉座光儒效，任久琳宫长道情。老纵笔锋尤壮健，醉评花艳益精明。吾人岂是蓬蒿士，默默拘挛过一生。
次韵和厚卿答微之
作者：韩维
朝代：宋

秉节当官号直清，非招不往为虞旌。
书闻玉座光儒效，任久琳宫长道情。
老纵笔锋尤壮健，醉评花艷益精明。
吾人岂是蓬蒿士，默默拘挛过一生。
次韵和原甫游会灵观
作者：韩维
朝代：宋

松乔去我久，高驾不可攀。
何意尘外游，近在王城间。
先帝昔临御，忽冲启玄关。
营宫奉岳镇，缥缈当人寰。
疏泉抗台殿，拟迹三神山。
想像列仙下，半空来佩环。
云车倏容与，旄节俨成班。
翩翾万玉女，红颊翠羽鬟。
世人那得见，石坛空自闲。
伊予厌羁跼，酷甚负病瘝。
兹行适所愿，贴若贾在闤。
春风吹园桃，几日朱霞殷。
寒碧竹间见，新黄柳际还。
主人非素朝，促具初无艰。
抗侯角善手，持觞发欢颜。
尚无形骸累，安问绂与纶。
跋马兴不尽，东池水潺潺。
次韵和原甫游会灵观
作者：韩维
朝代：宋

松乔去我久，高驾不可攀。何意尘外游，近在王城间。先帝昔临御，抱冲启玄关。营宫奉岳镇，缥缈当人寰。疏泉抗台殿，拟迹三神山。想像列仙下，半空来佩环。云车倏容与，旄节俨成班。翩翾万玉女，红颊翠羽鬟。世人那得见，石坛空自闲。伊予厌羁局，酷甚负病瘝。兹行适所愿，帖若贾在阛。春风吹园桃，几日朱霞殷。寒碧竹间见，新黄柳际还。主人非素期，促具初无艰。抗侯角善手，持觞发欢颜。尚无形骸累，安问绂与纶。跋马兴不尽，东池水潺潺。
次韵和原甫游会灵观
作者：韩维
朝代：宋

松乔去我久，高驾不可攀。
何意尘外游，近在王城间。
先帝昔临御，抱冲启玄关。
营宫奉岳镇，缥缈当人寰。
疏泉抗台殿，拟迹三神山。
想像列仙下，半空来佩环。
云车倏容与，旄节俨成班。
翩翾万玉女，红颊翠羽鬟。
世人那得见，石坛空自闲。
伊予厌羁跼，酷甚负病瘝。
兹行适所愿，帖若贾在阛。
春风吹园桃，几日朱霞殷。
寒碧竹间见，新黄柳际还。
主人非素期，促具初无艰。
抗侯角善手，持觞发欢颜。
尚无形骸累，安问绂与纶。
跋马兴不尽，东池水潺潺。
次韵和君实寄景仁
作者：韩维
朝代：宋

予年行七十，惟日就志昏。
虽高鸿鹄举，尚困鷄鹜喧。
壮心久已摧，弱羽不得翻。
每诵少游言，顾惭下泽辕。
蜀公有高志，谢事久杜门。
扰扰世俗务，不復挂口论。
群经杂图史，拥坐如周垣。
上谈千载故，速若水注盆。
客来必命酒，左右拱诸孙。
虽无鼓舞懽，自喜谈笑温。
仰高顾吾私，有类羝触藩。
尚期蓬荜完，亦有桑榆存。
近观敕子诗，尤见朋义敦。
卜居近吾庐，指日驾君轓。
构堂始云基，筑圃亦已樊。
前知会合期，不惨离索魂。
想像入第初，亲宾燕华樽。
谈高一理会，体王百疾奔。
共完天纯粹，岂识世诈谖。
方笑司马翁，独乐守空园。
次韵和君实寄景仁
作者：韩维
朝代：宋

予年行七十，惟日就志昏。虽高鸿鹄举，尚困鸡鹜喧。壮心久已摧，弱羽不得翻。每诵少游言，顾惭下泽辕。蜀公有高志，谢事久杜门。扰扰世俗务，不复挂口论。群经杂图史，拥坐如周垣。上谈千载故，速若水注盆。客来必命酒，左右拱诸孙。虽无鼓舞欢，自喜谈笑温。仰高顾吾私，有类羝触藩。尚期蓬荜完，亦有桑榆存。近观敕子诗，尤见朋义敦。卜居近吾庐，指日驾君轓。构堂始云基，筑圃亦已樊。前知会合期，不惨离索魂。想像入第初，亲宾燕华樽。谈高一理会，体王百疾奔。共完天纯粹，岂识世诈谖。方笑司马翁，独乐守空园。
次韵和君实寄景仁
作者：韩维
朝代：宋

予年行七十，惟日就志昏。
虽高鸿鹄举，尚困鸡鹜喧。
壮心久已摧，弱羽不得翻。
每诵少游言，顾惭下泽辕。
蜀公有高志，谢事久杜门。
扰扰世俗务，不复挂口论。
群经杂图史，拥坐如周垣。
上谈千载故，速若水注盆。
客来必命酒，左右拱诸孙。
虽无鼓舞欢，自喜谈笑温。
爷高顾吾私，有类羝触藩。
尚期蓬荜完，亦有桑榆存。
近观敕子诗，尤见朋义敦。
卜居近吾庐，指日驾君轓。
构堂嬉云基，筑圃亦已樊。
前知会合期，不惨离索魂。
想像入第初，亲宾燕华樽。
谈高一理会，体王百疾奔。
共完天纯粹，岂识世诈谖。
方笑司马翁，独乐守空园。
次韵和唐公北使途中见寄二首
作者：韩维
朝代：宋

残红著树春无几，怅望君家绿玉杯。
美酒应容步兵醉，后堂先钓戴崇开。
次韵和唐公北使途中见寄二首·其一
作者：韩维
朝代：宋
体裁：五言律诗

文史平居乐，尘埃少别心。都门开柳色，樽酒驻车音。汉节光华远，春风藻思深。一闻传丽句，清兴霭盈襟。
次韵和唐公北使途中见寄二首·其二
作者：韩维
朝代：宋

残红着树春无几，怅望君家绿玉杯。
美酒应容步兵醉，后堂先约戴崇开。
次韵和唐公北使途中见寄二首·其二
作者：韩维
朝代：宋

残红著树春无几，怅望君家绿玉杯。美酒应容步兵醉，后堂先约戴崇开。
次韵和崔朝散西湖避暑
作者：韩维
朝代：宋
体裁：古风

人生苦炎歊，我所得萧爽。乔林无纤穿，好鸟不停响。冯轩纵遐瞩，万象归一掌。道心流水闲，世事浮云往。岂同中林士，所乐在膏壤。寄语同心人，金鳞当透网。
次韵和平甫同介甫当世过饮见招
作者：韩维
朝代：宋

炎风得秋亦已凉，喜抱尘策罗南窗。
策中古人不可见，独咏君子予心降。
高丈大论日倾吐，响快有类钟应撞。
却嗟吾侪多暇日，俚谣暴谑何其咙。
驱车正得我所念，起具肴蔌陈杯缸。
自怜愚戆接豪迈，蔽履乃与华冕双。
圣经王道有本末，斟挹醇粹挥其尨。
须臾上下今与古，武库掇掇千予鏦。
疑怀滞义一开豁，有如暗室来明釭。
冯侯抗议亦殊健，短钩长{左缶右丕}相撑摐。
介卿后至语闲暇，偃载戈早韬旌幢。
弱弓枉矢尚何用，久已束手甘避逄。
是时君有山阳役，扁舟已具河之矼。
朝吟淮山翠扑扑，夜梦楚水鸣淙淙。
轩然欲去坐所惜，文字雅正姿信悾。
行年三十不得饱，况有荐道登朝邦。
遂令奔放不自敛，欲旅渔犯钓终湖江。
朝廷揽贤无远近，北尽漠塞南岭泷。
如君才大齿且壮，安可推亮而居庞。
功名得时看树立，岂若都尉眉空厖。
次韵和平甫同介甫当世过饮见招
作者：韩维
朝代：宋

炎风得秋亦已凉，喜抱尘策罗南窗。
策中古人不可见，独咏君子予心降。
高文大论日倾吐，响快有类钟应撞。
却嗟吾侪多暇日，俚谣暴谑何其咙。
驱车正得我所念，起具肴蔌陈杯缸。
自怜愚戆接豪迈，蔽履乃与华冕双。
圣经王道有本末，斟挹醇粹挥其尨。
须臾上下今与古，武库千矛鏦。
疑怀滞义一开豁，有如暗室来明釭。
冯侯抗议亦殊健，短鈎长{缶丕}相撑摐。
介卿后至语闲暇，偃载戈甲韬旌幢。
弱弓枉矢尚何用，久已束手甘避逄。
是时君有山阳役，扁舟已具河之矼。
朝吟淮山翠扑扑，夜梦楚水鸣淙淙。
轩然欲去坐所惜，文字雅正姿信悾。
行年三十不得饱，况有荐道登朝邦。
遂令奔放不自敛，欲旅渔钓终湖江。
朝廷揽贤无远近，北尽漠塞南岭泷。
如君才大齿且壮，安可推亮而居庞。
功名得时看树立，岂若都尉眉空厖。
次韵和平甫同介甫当世过饮见招
作者：韩维
朝代：宋

炎风得秋亦已凉，喜抱尘策罗南窗。策中古人不可见，独咏君子予心降。高文大论日倾吐，响快有类钟应撞。却嗟吾侪多暇日，俚谣暴谑何其咙。驱车正得我所念，起具肴蔌陈杯缸。自怜愚戆接豪迈，蔽履乃与华冕双。圣经王道有本末，斟挹醇粹挥其尨。须臾上下今与古，武库千矛鏦。疑怀滞义一开豁，有如暗室来明釭。冯侯抗议亦殊健，短钩长？相撑摐。介卿后至语闲暇，偃载戈甲韬旌幢。弱弓枉矢尚何用，久已束手甘避逄。是时君有山阳役，扁舟已具河之矼。朝吟淮山翠扑扑，夜梦楚水鸣淙淙。轩然欲去坐所惜，文字雅正姿信悾。行年三十不得饱，况有荐道登朝邦。遂令奔放不自敛，欲旅渔钓终湖江。朝廷揽贤无远近，北尽漠塞南岭泷。如君才大齿且壮，安可推亮而居庞。功名得时看树立，岂若都尉眉空厖。
次韵和平甫同介甫当世过饮见招
作者：韩维
朝代：宋
体裁：古风

炎风得秋亦已凉，喜抱尘策罗南窗。策中古人不可见，独咏君子予心降。高文大论日倾吐，响快有类钟应撞。却嗟吾侪多暇日，俚谣暴谑何其咙。驱车正得我所念，起具肴蔌陈杯缸。自怜愚戆接豪迈，蔽履乃与华冕双。圣经王道有本末，斟挹醇粹挥其尨。须臾上下今与古，武库千矛鏦。疑怀滞义一开豁，有如暗室来明釭。冯侯抗议亦殊健，短钩长�相撑摐。介卿后至语闲暇，偃载戈甲韬旌幢。弱弓枉矢尚何用，久已束手甘避逄。是时君有山阳役，扁舟已具河之矼。朝吟淮山翠扑扑，夜梦楚水鸣淙淙。轩然欲去坐所惜，文字雅正姿信悾。行年三十不得饱，况有荐道登朝邦。遂令奔放不自敛，欲旅渔钓终湖江。朝廷揽贤无远近，北尽漠塞南岭泷。如君才大齿且壮，安可推亮而居庞。功名得时看树立，岂若都尉眉空厖。
次韵和景仁兄
作者：韩维
朝代：宋
体裁：古风

既酬斯有酢，在礼犹可追。起劝孰曰狂，狂在捉白髭。白髭虽见捉，渌酒安可辞。歌童小如拳，聊以开公眉。
次韵和李公达见寄
作者：韩维
朝代：宋
体裁：七言律诗

五分符竹尽吾乡，圣主恩私溢故常。揽辔岂能清北道，支筇时得问西堂。湖边冻柳生春意，月下晴梅动暗香。乘兴可能同一醉，闻君筋力尚坚强。
次韵和李公达见寄
作者：韩维
朝代：宋

五分符竹尽吾乡，圣主恩私溢故常。
揽辔岂能清北道，支筇时得问西堂。
湖边冻柳生春意，月下晴梅动暗香。
乘兴可能同一醉，闻君筋力尚坚强。
少年初见一经横，籍籍文场蔼俊名。
抗志直思追二祖，得官今乃后诸生。
赐袍便欲期芳草，贺酒犹能及落英。
我亦林泉有归兴，待君吟啸乐升平。
次韵和永叔种菊过节方开
作者：韩维
朝代：宋

皇天于万生，难用一理晓。芝兰喜憔悴，蒿艾长美好。况兹封培晚，荣茂安得早。赖逢贤主人，拂饰文字巧。不然彼微芳，零谢同众槁。清霜不能凋，秀色出庭草。珊珊黄金明，落落众星小。人生苦多累，适意会常少。在昔陶公园，恨无酒樽倒。敛襟赋寒华，高唱徒杳袅。幸无斯人叹，一醉可遗老。
次韵和永叔种菊过节方开
作者：韩维
朝代：宋

皇天于万生，难用一理晓。
芝兰喜憔悴，蒿艾长美好。
况兹封培晚，荣茂安得早。
赖逢贤主人，指饰文字巧。
不然彼微芳，零谢同众槁。
清霜不能凋，秀色出庭草。
珊珊黄金明，落落众星小。
人生苦多累，适意会常少。
在昔陶公园，恨无酒樽倒。
敛襟赋寒华，高唱徒杳袅。
幸无斯人叹，一醉可遗老。
次韵和永叔种菊过节方开
作者：韩维
朝代：宋

皇天于万生，难用一理晓。
芝兰喜憔悴，蒿艾长美好。
况兹封培晚，荣茂安得早。
頼逢贤主人，拂饰文字巧。
不然彼微芳，零谢同众槁。
清霜不能凋，秀色出庭草。
珊珊黄金明，落落众星小。
人生苦多累，适意会常少。
在昔陶公园，恨无酒樽倒。
敛襟赋寒华，高唱徒杳袅。
幸无斯人嘆，一醉可遗老。
次韵和相公九月八日所赐诗
作者：韩维
朝代：宋

丛头金菊层层闹，木末丹花艳艳红。
美景岁时暌寿斝，流光朝暮阅疏钟。
诗成洛社腾邮置，梦绕伊川拜杖从。
早晚安车来就第，樽前重奏喜相逢。
次韵和相公九月八日所赐诗
作者：韩维
朝代：宋

丛头金菊层层闹，木末丹花艳艳红。美景岁时暌寿斝，流光朝暮阅疏钟。诗成洛社腾邮置，梦绕伊川捧杖从。早晚安车来就第，樽前重奏喜相逢。
次韵和相公九月八日所赐诗
作者：韩维
朝代：宋

丛头金菊层层闹，木末丹花艷艷红。
美景岁时暌寿斝，流光朝暮阅疏钟。
诗成洛社腾邮置，梦绕伊川捧杖从。
早晚安车来就第，樽前重奏喜相逢。
次韵奉同景仁答微之
作者：韩维
朝代：宋

鸦腹灵砂养就丹，知公不复更衰残。洛川花下经春醉，潩水亭边尽日欢。白发高吟思老笔，青娥嘉赠伫华鞍。淮阳过客如相问，莫道闲人姓范韩。
次韵奉同景仁答微之
作者：韩维
朝代：宋

鸦腹灵砂养就丹，知公不復更衰残。
洛川花下经春醉，潩水亭边尽日欢。
白髪高吟思老笔，青娥嘉赠伫华鞍。
淮阳过客如相问，莫道闲人姓范韩。
次韵奉答君俞
作者：韩维
朝代：宋

闾里幽居几案前，迹虽相异意同然。禅书罢阅成端坐，讼牒希投得晏眠。情累已知超永劫，身名那复计当年。才疏政拙逢嘉岁，敢窃天功自谓贤。
次韵奉答君俞
作者：韩维
朝代：宋

闾里幽居几案前，迹虽相异意同然。
禅书罢阅成端坐，讼牒希投得晏眠。
情累已知超永劫，身名那復计当年。
才疏政拙逢嘉岁，敢窃天功自谓贤。
次韵奉答君实问禅
作者：韩维
朝代：宋
体裁：五言律诗

仲尼称无我，老氏贵不仁。存心一邻虚，去道万由旬。入俗权立圣，达空安取真。摩诘非有法，还公本来人。
次韵奉答四哥廷评欲垂访以诗为示
作者：韩维
朝代：宋

再临乡国两逢春，乞与优闲荷帝宸。
德薄敢同商四老，论狂难预汉诸臣。
行吟水际花粘履，燕坐林间絮点茵。
早晚湖波照车马，为君酌酒鱠鲜鳞。
次韵奉答四哥廷评欲垂访以诗为示
作者：韩维
朝代：宋
体裁：七言律诗

再临乡国两逢春，乞与优闲荷帝宸。德薄敢同商四老，论狂难预汉诸臣。行吟水际花粘履，燕坐林间絮点茵。早晚湖波照车马，为君酌酒鲙鲜鳞。
次韵玉汝
作者：韩维
朝代：宋
体裁：七言律诗

浮生难得是华颠，美景能并属禁烟。况值公庭多暇日，且欣农亩兆丰年。曾裁酒量容杯斝，谓品歌声被管弦。莫道老人无气力，能排万事付陶然。
次韵玉汝弟乞致仕不允
作者：韩维
朝代：宋

人生大节在行藏，七十归休有旧章。
红旆碧幢虽帝宠，紫嵩清颍是吾乡。
老依莲社心冲寞，梦绕榆关路杳茫。
何日安车解归鞅，浊醪鷄黍晏东岗。
次韵玉汝弟乞致仕不允
作者：韩维
朝代：宋

人生大节在行藏，七十归休有旧章。红旆碧幢虽帝宠，紫嵩清颍是吾乡。老依莲社心冲寞，梦绕榆关路杳茫。何日安车解归鞅，浊醪鸡黍晏东岗。
次韵答和乐道侍读给事
作者：韩维
朝代：宋

岁丰讼滋简，拙守容晏眠。
起来视云景，春意亦已鲜。
驱车望南城，精庐屹当前。
华堂坐沈邃，迟日步暄妍。
流览高僧壁，稽首金像莲。
即事岂非适，感怀良慨然。
宫藩与乡闬，早接二公贤。
高公炳群宿，大论倾长川。
尔来曾几时，急景凋朱颜。
从容味真理，萧洒赋高篇。
岂无安民策，坐惜成弃捐。
尚期雅正音，入和薰风弦。
余本岩壑姿，台阁缪见延。
渊明亦有言，误落尘网间。
命固有行止，理非可控搏。
素发纷已垂，行当挂吾冠。
侧闻治林圃，栽插及晴天。
芳芽吐膏壤，柔条擢暖烟。
光景非我力，为君导鸣泉。
次韵答和乐道侍读给事
作者：韩维
朝代：宋

岁丰讼滋简，拙守容晏眠。
起来视云景，春意亦已鲜。
驱车望南城，精庐屹当前。
华堂坐沈邃，迟日步暄妍。
流览高僧壁，稽首金像莲。
即事岂非适，感怀良慨然。
宫藩与乡闬，早接二公贤。
高文炳群宿，大论倾长川。
尔来曾几时，急景凋朱颜。
从容味真理，萧洒赋高篇。
岂无安民策，坐惜成弃捐。
尚期雅正音，入和熏风弦。
余本岩壑姿，台阁缪见延。
渊明亦有言，误落尘网间。
命固有行止，理非可控搏。
素髪纷已垂，行当挂吾冠。
侧闻治林圃，栽插及晴天。
芳芽吐膏壤，柔条擢暖烟。
光景非我力，为君导鸣泉。
次韵答和乐道侍读给事
作者：韩维
朝代：宋

岁丰讼滋简，拙守容晏眠。起来视云景，春意亦已鲜。驱车望南城，精庐屹当前。华堂坐沈邃，迟日步暄妍。流览高僧壁，稽首金像莲。即事岂非适，感怀良慨然。宫藩与乡闬，早接二公贤。高文炳群宿，大论倾长川。尔来曾几时，急景凋朱颜。从容味真理，萧洒赋高篇。岂无安民策，坐惜成弃捐。尚期雅正音，入和薰风弦。余本岩壑姿，台阁缪见延。渊明亦有言，误落尘网间。命固有行止，理非可控抟。素发纷已垂，行当挂吾冠。侧闻治林圃，栽插及晴天。芳芽吐膏壤，柔条擢暖烟。光景非我力，为君导鸣泉。
次韵答微之
作者：韩维
朝代：宋
体裁：七言绝句

空门欲问君何得，灭色终非我所能。岑寂欢狂均有待，无相与处是良朋。
次韵答微之
作者：韩维
朝代：宋

空间欲问君何得，灭色终非我所能。
岑寂欢狂均有待，无相与处是良朋。
次韵答提刑王朝奉席上看梅见贻
作者：韩维
朝代：宋
体裁：七言绝句

诚己从来不问天，肯将衰白慕华轩。调羹岂是山翁事，只合看花对酒樽。
次韵答提刑王朝奉席上看梅见贻
作者：韩维
朝代：宋

诚已从来不问天，肯将衰白慕华轩。
调羹岂是山翁事，只合看花对酒樽。
次韵答景仁喜雨
作者：韩维
朝代：宋

凉云四向复，沴气一消沉。上天垂景贶，高秋沾喜霖。槁苗变新实，时菊抽芳心。聆君得意句，起我掉头吟。
次韵答景仁喜雨
作者：韩维
朝代：宋

凉云四向復，沴气一消沉。
上天垂景贶，高秋霑喜霖。
槁苗变新实，时菊抽芳心。
聆君得意句，起我掉头吟。
次韵谢尉公靖同游北园五首
作者：韩维
朝代：宋

九夏困火毒，出门如探汤。
不知此幽亭，俯仰皆清光。
寒流给我濯，白云供我望。
况有尊中酒，犹泛残菊香。
次韵谢尉公靖同游北园五首
作者：韩维
朝代：宋

令兹冬已孟，青林犹蔽野。
爱此晴景嘉，置酒衡茅下。
缅思陶公句，异代同潇洒。
结庐在人境，而无车与马。
次韵谢尉公靖同游北园五首
作者：韩维
朝代：宋

凿堤要水近，依竹任迳斜。
残叶时委地，晚笋犹穿沙。
不知人间世，况论空中花。
却思城市喧，阁阁鸣群蛙。
次韵谢尉公靖同游北园五首
作者：韩维
朝代：宋

我本岩壑人，何意裨衮阙。一从谴逐归，林下聊散发。步堤得幽花，照水见新月。即此穷朝曛，平夷免歌蹶。阴阴乔木交，竦竦修竹翠。黄花与丹实，夹路何琐细。是辰雨新足，支策问田事。一感孤征鸿，泪落衣襟际。凿堤要水近，依竹任径斜。残叶时委地，晚笋犹穿沙。不知人间世，况论空中花。却思城市喧，阁阁鸣群蛙。今兹冬已孟，青林犹蔽野。爱此晴景嘉，置酒衡茅下。缅思陶公句，异代同潇洒。结庐在人境，而无车与马。九夏困炎毒，出门如探汤。不知此幽亭，俯仰皆清光。寒流给我濯，白云供我望。况有尊中酒，犹泛残菊香。
次韵谢尉公靖同游北园五首·其一
作者：韩维
朝代：宋

我本岩壑人，何意裨衮阙。一从谴逐归，林下聊散发。步堤得幽花，照水见新月。即此穷朝曛，平夷免歌蹶。
次韵谢尉公靖同游北园五首·其一
作者：韩维
朝代：宋

我本岩壑人，何意裨衮阙。
一从谴逐归，林下聊散髪。
步堤得幽花，照水见新月。
即此穷朝曛，平夷免歌蹶。
次韵谢尉公靖同游北园五首·其三
作者：韩维
朝代：宋
体裁：古风

凿堤要水近，依竹任径斜。残叶时委地，晚笋犹穿沙。不知人间世，况论空中花。却思城市喧，阁阁鸣群蛙。
次韵谢尉公靖同游北园五首·其二
作者：韩维
朝代：宋
体裁：古风

阴阴乔木交，竦竦修竹翠。黄花与丹实，夹路何琐细。是辰雨新足，支策问田事。一感孤征鸿，泪落衣襟际。
次韵谢尉公靖同游北园五首·其五
作者：韩维
朝代：宋
体裁：古风

九夏困炎毒，出门如探汤。不知此幽亭，俯仰皆清光。寒流给我濯，白云供我望。况有尊中酒，犹泛残菊香。
次韵谢尉公靖同游北园五首·其四
作者：韩维
朝代：宋
体裁：古风

今兹冬已孟，青林犹蔽野。爱此晴景嘉，置酒衡茅下。缅思陶公句，异代同潇洒。结庐在人境，而无车与马。
步月
作者：韩维
朝代：宋

初阳夺残凛，和气不待春。况兹华月白，光彩清路尘。整我巾与屦，迢遥步城闉。仰观众星色，收芒避孤轮。虚无一境间，岂复知吾身。嗟哉御风者，有待奚足珍。
步月
作者：韩维
朝代：宋

初阳夺残凛，和气不待春。
况兹华月白，光彩清路尘。
整我巾与屦，迢遥步城闉。
仰观众星色，收芒避孤轮。
虚无一境间，岂復知吾身。
嗟哉御风者，有待奚足珍。
武牢道中
作者：韩维
朝代：宋
体裁：五言律诗

春寒驱传马，西度虎牢关。草树高低雪，烟云左右山。英豪攻战地，风物笑谈间。俯仰看今古，翛然百虑间。
毌沆挽辞二首
作者：韩维
朝代：宋

早接英豪论，闻君伯仲贤。高谈诸老屈，懿行一乡传。处顺宁违俗，求归不待年。终南山色好，长到酒樽前。畴昔西游雍，相逢各壮年。坐从歌扇密，欢任酒杯传。乐事空尘土，清名自简编。耆英满朝路，回首一潸然。
毌沆挽辞二首·其一
作者：韩维
朝代：宋
体裁：五言律诗

早接英豪论，闻君伯仲贤。高谈诸老屈，懿行一乡传。处顺宁违俗，求归不待年。终南山色好，长到酒樽前。
毌沆挽辞二首·其二
作者：韩维
朝代：宋
体裁：五言律诗

畴昔西游雍，相逢各壮年。坐从歌扇密，欢任酒杯传。乐事空尘土，清名自简编。耆英满朝路，回首一潸然。
水阁
作者：韩维
朝代：宋

约略横云岛，栏干瞰玉渊。雨汀翘睡鹭，风树咽嘶蝉。绿发莓苔地，红衣菡萏天。夜深三弄笛，月在钓鱼船。
水阁
作者：韩维
朝代：宋

约略横云岛，栏干瞰玉渊。
雨汀翘睡鹭，风树咽嘶蝉。
绿发莓苔地，红衣菡萏天。
夜深三弄笛，月在钓鱼铅。
水阁
作者：韩维
朝代：宋

约略横云岛，栏干瞰玉渊。
雨汀翘睡鹭，风树咽嘶蝉。
绿髪莓苔地，红衣菡萏天。
夜深三弄笛，月在钓鱼船。
江亭晚眺
作者：韩维
朝代：宋
体裁：五言律诗

日下崦嵫外，秋生沆砀间。清江无限好，白马不胜闲。雨过云收族，天空月上弯。归鞍侵调角，回首六朝山。
江长官惠茶
作者：韩维
朝代：宋
体裁：七言绝句

春风北苑露芽繁，购得封题第一番。真际云门吾不问，一提瓶起万魔奔。
治圃
作者：韩维
朝代：宋

久雨地气泄，百草日以滋。勃然翳我圃，积茀不可治。遂令萧艾质，唐突兰蕙姿。鸿鹄不肯下，跳蛙恃而嘻。长林困缠绕，萝蔓郁四垂。青云避蒙密，白日为蔽亏。久与人迹绝，阴有物怪窥。涉秋月既仲，薙人事芟夷。援斧一挥拂，榛芜为之披。俯怜蚁穴乱，坐听虫响移。濯濯行树色，涓涓佳菊枝。凉风自西来，众叶光参差。墙堵豁已去，南亭见华榱。却下走直道，无复蛇虺疑。维此峙嘉堋，饮射之所施。循玩失前秽，放怀得新怡。如昔汉初定，礼法坏不支。叔孙刬秦弊，树茅绝其仪。皇皇天子庭，一旦罗尊卑。表位肃以整，衣冠纷陆离。圃也不足道，拔邪亦由斯。作诗试永歌，愤涕下交颐。
治圃
作者：韩维
朝代：宋

久雨地气泄，百草日以滋。
勃然翳我圃，积茀不可治。
遂令萧艾质，唐突兰蕙姿。
鸿鹄不肯下，跳蛙恃而嘻。
长林困缠绕，萝蔓鬰四垂。
青云避蒙密，白日为蔽亏。
久与人迹绝，阴有物怪窥。
涉秋月既仲，薙人事芟夷。
援斧一挥拂，榛芜为之披。
俯怜蚁穴乱，坐听虫响移。
濯濯行树色，涓涓佳菊枝。
凉风自西来，众叶光参差。
墙堵豁已去，南亭见华榱。
却下走直道，无復蛇虺疑。
维此峙嘉堋，饮射之所施。
循玩失前秽，放怀得新怡。
如昔汉初定，礼法坏不支。
叔孙刬秦弊，树茅绝其仪。
皇皇天子庭，一旦罗尊卑。
表位肃以整，衣冠纷陆离。
圃也不足道，拔邪亦由斯。
作诗试永歌，愤涕下交颐。
泛汝联句
作者：韩维
朝代：宋

平居厌城郭，具舟泛清汝。
蓝光一水远，铁色两崖古。
日华动中流，沙纹乱前渚。
湍鸣达公桥，草绿襄王墓。
园英拥流沫，风叶堕残雨。
停桡弄山泉，扶杖过花坞。
澄潭数乱石，断石横颠树。
泳波鱼鬣舒，闯穴蛙首怒。
冲云一雁远，唼荇群鸥聚。
村间桑枯春，川阔牛羊暮。
回头绿树失，卷幔青峰露。
寻幽恣盘桓，泊浅屡回互。
灵草不知名，珍禽啼在处。
夕阳散鸣鸠，荒阡拱游兔。
挽缆谣歌童，簪花立田妇。
高歌客自如，归涉人相负。
青蒲戢戢生，紫燕翩翩度。
云烟波底明，井邑林外睹。
欣逢闾里旧，愧乏鸡黍具。
揣水荐泛鳞，掘石羞山茹。
绕塘梅实绿，冒桂禽壳素。
我巾聊一颓，石榼烦屡注。
朱樱出芳林，紫笋侑雕俎。
高篇烂珠璧，至乐谢钟鼓。
嗟予性本隘，于世事皆鲁。
便欲弃簪裳，归去事田圃。
肆意山水乐，脱身尘埃苦。
此适诚足尚，斯言未宜遽。
圣神拱岩庙，贤俊毕珪组。
如君之所怀，于时当有补。
高文赞皇猷，大论宁国步。
无为五斗卑，遂屈万里举。
明心在知己，汗颜愧虚誉。
时方索大鼎，胡为炫康瓠。
富贵固众欲，非望久自阻。
圣贤有遗方，戮力期共赴。
尝闻曰中庸，曾不滞出处。
进当泽生民，退则守环堵。
所求义与此，要在身不污。
愿无废吾言，于道其可庶。
泛汝联句
作者：韩维
朝代：宋

平居厌城郭，具舟泛清汝。
蓝光一水远，铁色两崖古。
日华动中流，沙纹乱前渚。
湍鸣达公桥，草绿襄王墓。
园英拥流沫，风叶堕残雨。
停桡弄山泉，扶杖过花坞。
澄潭数乱石，断石横颠树。
泳波鱼鬣舒，闯穴蛙首怒。
衝云一雁远，唼荇群鸥聚。
村间桑柘春，川阔牛羊暮。
回头绿树失，卷幔青峰露。
寻幽恣盘桓，泊浅屡回互。
灵草不知名，珍禽啼在处。
夕阳散鸣鸠，荒阡拱游兔。
挽缆谣歌童，簪花立田妇。
高歌客自如，归涉人相负。
青蒲戢戢生，紫燕翩翩度。
云烟波底明，井邑林外睹。
欣逢闾里旧，愧乏鷄黍具。
抰水荐抸鳞，掘石羞山茹。
绕塘梅实绿，冒桂禽殻素。
我巾聊一颓，石榼烦屡注。
朱樱出芳林，紫笋侑雕俎。
高篇烂珠璧，至乐谢钟鼓。
嗟予性本隘，于世事皆鲁。
便欲弃簪裳，归去事田圃。
肆意山水乐，脱身尘埃苦。
此适诚足尚，斯言未宜遽。
圣神拱岩庙，贤俊毕珪组。
如君之所怀，于时当有补。
高文赞皇猷，大论宁国步。
无为五斗卑，遂屈万里举。
明心在知己，汗颜愧虚誉。
时方索大鼎，胡为炫康瓠。
富贵固众欲，非望久自阻。
圣贤有遗言，戮力期共赴。
尝闻曰中庸，曾不滞出处。
进当泽生民，退则守环堵。
所求义与比，要在身不污。
愿无废吾言，于道其可庶。
洗马涧
作者：韩维
朝代：宋

飘花拂柳巧萦回，回处朱阑压岸苔。安得扁舟系林下，共看清月入波来。
洗马涧
作者：韩维
朝代：宋

飘花拂柳巧萦回，回处朱阑压岸苔。
安得扁舟繫林下，共看清月入波来。
洛城杂诗五首
作者：韩维
朝代：宋

分从柳外扬鞭去，同作花前载酒行。题得新诗无处寄，杂英飞絮满春城。洗马涧边芳树密，阑干仍在碧流西。香檀乱拍朱弦急，应有游人醉欲迷。上东门外春三月，桑叶阴阴覆菜花。密竹乱流行径绝，桔槔鸣处是人家。无数长条乱晓风，谁将紫锦覆春丛。残英点落青苔面，独倚朱栏细雨中。樱桃园裹鸣禽乱，獬豸池边积草多。七十年前繁盛地，曲溪深隧见张罗。
洛城杂诗五首·其一
作者：韩维
朝代：宋
体裁：七言绝句

分从柳外扬鞭去，同作花前载酒行。题得新诗无处寄，杂英飞絮满春城。
洛城杂诗五首·其三
作者：韩维
朝代：宋
体裁：七言绝句

上东门外春三月，桑叶阴阴覆菜花。密竹乱流行径绝，桔槔鸣处是人家。
洛城杂诗五首·其二
作者：韩维
朝代：宋
体裁：七言绝句

洗马涧边芳树密，阑干仍在碧流西。香檀乱拍朱弦急，应有游人醉欲迷。
洛城杂诗五首·其五
作者：韩维
朝代：宋
体裁：七言绝句

樱桃园裹鸣禽乱，獬豸池边积草多。七十年前繁盛地，曲溪深隧见张罗。
洛城杂诗五首·其四
作者：韩维
朝代：宋
体裁：七言绝句

无数长条乱晓风，谁将紫锦覆春丛。残英点落青苔面，独倚朱栏细雨中。
洛府东池泛舟
作者：韩维
朝代：宋
体裁：七言绝句

风中林叶欣欣动，竹外波光剡剡来。日晚清樽催客醉，夜深红烛待船回。
浪淘沙令
作者：韩维
朝代：宋
体裁：词

饱食日□□。□上危亭。东风昨夜入□□。□□雪晴云□□，□遍银屏。回首叹劳生。□鼎相承。皇恩早晚□□□。□□陂边垂钓手，不负幽情。
浴普静同江二李叔中道赋
作者：韩维
朝代：宋

夜来飞雨濯残芳，绿遍童童佛树行。
把酒可劳悲暮节，振衣还自喜微凉。
清帘不下轻扬燕，别院时来暗霭香。
自是嵩阳欲归客，为公聊尽次公狂。
浴普静同江二李叔中道赋
作者：韩维
朝代：宋

夜来飞雨濯残芳，绿遍童童佛树行。把酒可劳悲暮节，振衣还自喜微凉。清帘不下轻飏燕，别院时来暗霭香。自是嵩阳欲归客，为公聊尽次公狂。
润州
作者：韩维
朝代：宋
体裁：五言绝句

雄风摇碧绿，画角吊黄昏。一带分江记，双峰点海门。
清明北园泛池舟中作
作者：韩维
朝代：宋
体裁：五言律诗

路绕高林尽，舟篷出近湾。鸟啼青竹影，人对绿波间。野色平当坐，春愁巧作颜。已知湖榭近，飞絮落班班。
清涟矶独坐
作者：韩维
朝代：宋

绿筱清涟得钓矶，制名翻与实相违。沉钩不忍潜鱼乱，回棹常侵宿鸟飞。林霭散馀知月上，水风清极怯秋归。兴来诗就觞来尽，不信人间有是非。
清涟矶独坐
作者：韩维
朝代：宋

绿篠清涟得钓矶，制名翻与实相违。
沉鈎不忍潜鱼乱，回棹常侵宿鸟飞。
林霭散余知月上，水风清极怯秋归。
兴来诗就觞来尽，不信人间有是非。
游北台
作者：韩维
朝代：宋
体裁：古风

南谯古佳郡，四郊富登临。晨跻北原上，却视涡水阴。云昔魏太子，离宫构嵚崟。故事邈已远，荒台犹至今。危亭冠其巅，左右背长林。是月暑尚盛，秋行不能金。截然天地间，轩户萧以森。凉风泛广坐，浊醪时一斟。圆歌贯珠玑，丽句铿璆琳。虽无管弦乐，所要在适心。中宴下危磴，浮舟事幽寻。披藻出潜蚌，回桡散游禽。岸长草不断，城转树更深。沙纹与水影，浮动光差参。游鳞不知数，琐细如糁针。四顾物色静，但闻天籁音。羡此鱼鸟性，云飞而渊沉。安得高世士，不为时好侵。相携去缰锁，投竿坐清浔。制芰为我裳，纫兰间予襟。上歌唐虞道，寄适朱弦琴。人生苟如此，何必组与簪。
游北园赋
作者：韩维
朝代：宋

多病伤春客，经时独掩扉。
偶随游骑出，已见落花飞。
芳草微迎履，香风细弄衣。
扁舟可载酒，便拟后浮归。
游北园赋
作者：韩维
朝代：宋
体裁：五言律诗

多病伤春客，经时独掩扉。偶随游骑出，已见落花飞。芳草微迎履，香风细弄衣。扁舟可载酒，便拟拍浮归。
游北园辄成二颂呈芳公长老
作者：韩维
朝代：宋

万法都来一道场，游行何处不真常。临风不用提玄旨，翠竹森森自短长。青山隐约林端见，碧水逶迤竹下来。芳草落花无朕迹，与君亲到北园回。
游北园辄成二颂呈芳公长老·其一
作者：韩维
朝代：宋
体裁：七言绝句

万法都来一道场，游行何处不真常。临风不用提玄旨，翠竹森森自短长。
游北园辄成二颂呈芳公长老·其二
作者：韩维
朝代：宋

青山隐约林端见，碧水逶迤竹下来。芳草落花无朕迹，与君亲到北园回。
游北园辄成二颂呈芳公长老·其二
作者：韩维
朝代：宋

青山隠约林端见，碧水逶迤竹下来。
芳草落花无朕迹，与君亲到北园回。
游城南双塔寺
作者：韩维
朝代：宋

轲峨郭南门，台殿压长路。青林四回合，飞鸟不得度。房掩僧独禅，庭喧鸦正哺。高萝走苍柏，丹花下垂布。中园饶佳果，结子满朝露。久从城邑居，乐与清境遇。坐听百禽响，日晏不忍去。微雨西北来，飒爽动林莽。归鞅一回首，孤刹屹当午。终期濯凉风，杖策纵高步。
游城南双塔寺
作者：韩维
朝代：宋

轲峨郭南门，台殿压长路。
青林四回合，飞鸟不得度。
房掩僧独禅，庭喧鸦正哺。
高萝走苍柏，丹花下垂布。
中园饶佳果，结子满朝露。
久从城邑居，乐与清境遇。
坐听百禽响，日晏不忍去。
微雨西北来，飒爽动林莽。
归鞅一回首，孤剎屹当午。
终期濯凉风，杖策纵高步。
游曲水园和景仁
作者：韩维
朝代：宋

楼峻城千堞，堤长竹万竿。
草芽生戢戢，花蕊落漫漫。
走笔狂吟放，扶筇醉步跚。
屡回宜舞袖，甘着堕游冠。
野老来窥坐，沙禽不避观。
两行桃艷暖，一道柳阴寒。
纵棹非寻戴，掀车免效栾。
官曹嗟倥偬，农事闵艰难。
急景三春好，浮生几日欢。
康强直行乐，此兴不应阑。
游曲水园和景仁
作者：韩维
朝代：宋

楼峻城千堞，堤长竹万竿。
草芽生戢戢，花蕊落漫漫。
走笔狂吟放，扶筇醉步跚。
屡回宜舞袖，甘著堕游冠。
野来来窥坐，沙禽不避观。
两行桃艳暖，一道柳阴寒。
纵棹非寻戴，掀车免次栾。
官曹嗟倥偬，农事闵艰难。
急景三春好，浮生几日欢。
康强直行乐，此兴不应兰。
游曲水园和景仁
作者：韩维
朝代：宋

楼峻城千堞，堤长竹万竿。草芽生戢戢，花蕊落漫漫。走笔狂吟放，扶筇醉步跚。屡回宜舞袖，甘著堕游冠。野老来窥坐，沙禽不避观。两行桃艳暖，一道柳阴寒。纵棹非寻戴，掀车免效栾。官曹嗟倥偬，农事闵艰难。急景三春好，浮生几日欢。康强直行乐，此兴不应阑。
游汉高帝祠
作者：韩维
朝代：宋

平桥架荒堑，东上大冈尾。冈头古木合，有庙荫其底。摄衣升殿墀，龙颜俨当位。蝙飞画帐喧，鼠啮珠旒坠。不知谁来祀，狼籍樽与簋。残碑压鳌背，上有太和字。去此数百载，文剥失所次。伊人昔经构，视汉犹视彼。徘徊怀古意，日暮悲风里。
游汉高帝祠
作者：韩维
朝代：宋

平桥架荒堑，东上大冈尾。
冈头古木合，有庙荫其底。
摄衣升殿墀，龙颜俨当位。
蝙飞画帐喧，鼠嚙珠旒坠。
不知谁来祀，狼籍樽与簋。
残碑压鰲背，上有太和字。
去此数百载，文剥失所次。
伊人昔经构，视汉犹视彼。
徘徊怀古意，日暮悲风裏。
游福圣院呈审言诸君
作者：韩维
朝代：宋

残春去无几，烦暑来已惭。
驱车九衢里，赤日汗两脸。
投身入佛寺，廊殿遂且俨。
老僧一何贤，为我拂清簟。
神轻反无寐，性达非有检。
啾啾雀声闲，悄悄人迹敛。
却思吾庐下，此乐不为欠。
新苹生明镜。密笋排翠琰。
时哉盍旋归，尘土吾已厌。
游福圣院呈审言诸君
作者：韩维
朝代：宋

残春去无几，烦暑来已渐。
驱车九衢裏，赤日汗两脸。
投身入佛寺，廊殿邃且俨。
老僧一何贤，为我拂清簟。
神轻反无寐，性达非有检。
啾啾雀声闲，悄悄人迹敛。
却思吾庐下，此乐不为欠。
新苹生明镜，密笋排翠琰。
时哉盍旋归，尘土吾已厌。
游福圣院呈审言诸君
作者：韩维
朝代：宋

残春去无几，烦暑来已渐。驱车九衢里，赤日汗两脸。投身入佛寺，廊殿邃且俨。老僧一何贤，为我拂清簟。神轻反无寐，性达非有检。啾啾雀声闲，悄悄人迹敛。却思吾庐下，此乐不为欠。新蘋生明镜，密笋排翠琰。时哉盍旋归，尘土吾已厌。
游象之葆光亭因以寄之
作者：韩维
朝代：宋

东亭不到久，双桂长新梢。窗静虫收网，檐低燕护巢。晚花红自照，繁笋翠相交。清景成虚委，知君叹系匏。
游象之葆光亭因以寄之
作者：韩维
朝代：宋

东亭不到久，双桂长新梢。
窗静虫收网，檐低燕护巢。
晚花红自照，繁笋翠相交。
清景成虚委，知君嘆繫匏。
游象罔亭偶成二绝
作者：韩维
朝代：宋

泛尽溪流数曲清，竹阴开处见新亭。
山翁不会题牌意，犹守枯支看道经。
游象罔亭偶成二绝
作者：韩维
朝代：宋

泛尽溪流数曲清，竹阴开处见新亭。山翁不会题牌意，犹守枯枝看道经。竹色隐波流不去，莲香浮坐断还闻。诛茅结宇才方丈，占尽清风与白云。
游象罔亭偶成二绝·其一
作者：韩维
朝代：宋
体裁：七言绝句

泛尽溪流数曲清，竹阴开处见新亭。山翁不会题牌意，犹守枯枝看道经。
游象罔亭偶成二绝·其二
作者：韩维
朝代：宋

竹色隐波流不去，莲香浮坐断还闻。诛茅结宇才方丈，占尽清风与白云。
游象罔亭偶成二绝·其二
作者：韩维
朝代：宋

竹色隠波流不去，莲香浮坐断还闻。
诛茅结宇才方丈，占尽清风与白云。
游首山夜马上作
作者：韩维
朝代：宋
体裁：古风

苍岩出几曲，此与大道会。回看灯火处，已在林萝外。凉风生雨气，清月动山霭。渐近平桥路，淙淙闻石濑。
游龙兴寺
作者：韩维
朝代：宋
体裁：五言律诗

空庭落叶赤，联步得幽寻。藓剥残碑字，尘昏古象金。菊烟凄晚秀，松日淡秋阴。南陌风埃满，禅关只自深。
游龙门归
作者：韩维
朝代：宋

洛浦残芳尽，来寻关塞春。
青林横石阁，翠壁涌金人。
涧草熏衣晚，松风落面新。
愁驱向城骑，还踏九衢尘。
游龙门归
作者：韩维
朝代：宋

洛浦残芳尽，来寻关塞春。青林横石阁，翠壁涌金人。涧草薰衣晚，松风落面新。愁驱向城骑，还踏九衢尘。
游龙门诗十二首 其十 卢溪
作者：韩维
朝代：宋

伊人没已久，溪溜亦如线。淳风揖老僧，清阴坐春院。始晤入山深，幽林鸟声变。
游龙门诗十二首 其十一 西溪
作者：韩维
朝代：宋

我从南岭来，引辔下云木。不知溪流处，但见翠满谷。凉叶覆山泉，脩篁翳茅屋。
游龙门诗十二首 其四 香山上方
作者：韩维
朝代：宋

贪奇忘我劳，上上不复省。穷游尽人迹，却立看佛顶。日暮不忘归，青山满烟景。
游龙门诗十二首·利涉塔院
作者：韩维
朝代：宋
体裁：古风

许公读书地，尘像一来拂。门掩僧不归，檐低燕飞出。高人不可见，石塔镇寒骨。
游龙门诗十二首·卢溪
作者：韩维
朝代：宋

伊人没已久，溪溜亦如綫。
淳风揖老僧，清阴坐春院。
始晤入山深，幽林鸟声变。
游龙门诗十二首·圣善寺
作者：韩维
朝代：宋
体裁：古风

陟径凡几盘，坐堂聊一息。龙去空旧岩，崖崩有遗石。不见林下僧，鸟啼山寂寂。
游龙门诗十二首·宝应寺
作者：韩维
朝代：宋
体裁：古风

林峦若无路，钟磬时出谷。凿石排僧龛，研金画佛屋。日没上方夕，明灯满云木。
游龙门诗十二首·宝应寺
作者：韩维
朝代：宋

林峦若无路，钟磬时出谷。凿石排僧龛，研金画佛屋。日没上方夕，明灯满云木。远人乘化往，生死不为累。肖象即当年，忘言非翼世。一奠祠下觞，清风肃然至。萦回陟云根，结构出石面。河倾八滩恶，野豁两崖断。旷然怀抱开，举酒临壮观。贪奇忘我劳，上上不复省。穷游尽人迹，却立看佛顶。日暮不忘归，青山满烟景。林深寺独在，谷转路犹邈。徐行出万木，斗起造双阁。一践清凉境，始知人世浊。日照香刹端，风生石门下。精诚或有祷，嘉况如可把。安得飞片云，坐看灵泽洒。兹亭何岧峣，下瞰伊与洛。惟昔定鼎地，绝云飞观阁。姬公安在哉，气象空回薄。许公读书地，尘像一来拂。门掩僧不归，檐低燕飞出。高人不可见，石塔镇寒骨。陟径凡几盘，坐堂聊一息。龙去空旧岩，崖崩有遗石。不见林下僧，鸟啼山寂寂。伊人没已久，溪溜亦如线。淳风揖老僧，清阴坐春院。始晤入山深，幽林鸟声变。我从南岭来，引辔下云木。不知溪流处，但见翠满谷。凉叶覆山泉，脩篁翳茅屋。李公旧林壑，及此与几授。清泉流不竭，密竹老逾秀。我惭疏野人，来值溪花后。
游龙门诗十二首·干元寺
作者：韩维
朝代：宋
体裁：古风

林深寺独在，谷转路犹邈。徐行出万木，斗起造双阁。一践清凉境，始知人世浊。
游龙门诗十二首·广化寺
作者：韩维
朝代：宋

日照香刹端，风生石门下。精诚或有祷，嘉况如可把。安得飞片云，坐看灵泽洒。
游龙门诗十二首·广化寺
作者：韩维
朝代：宋

日照香剎端，风生石门下。
精诚或有祷，嘉况如可把。
安得飞片云，坐看灵泽洒。
游龙门诗十二首·潜溪
作者：韩维
朝代：宋
体裁：古风

李公旧林壑，及此与几授。清泉流不竭，密竹老逾秀。我惭疏野人，来值溪花后。
游龙门诗十二首·白傅影堂
作者：韩维
朝代：宋
体裁：古风

远人乘化往，生死不为累。肖象即当年，忘言非翼世。一奠祠下觞，清风肃然至。
游龙门诗十二首·石楼
作者：韩维
朝代：宋

索回陟云根，结构出石面。
河倾八滩恶，野豁两崖断。
旷然怀抱开，举酒临壮观。
游龙门诗十二首·石楼
作者：韩维
朝代：宋
体裁：古风

萦回陟云根，结构出石面。河倾八滩恶，野豁两崖断。旷然怀抱开，举酒临壮观。
游龙门诗十二首·菩提院望雒亭
作者：韩维
朝代：宋
体裁：古风

兹亭何岧峣，下瞰伊与洛。惟昔定鼎地，绝云飞观阁。姬公安在哉，气象空回薄。
游龙门诗十二首·西溪
作者：韩维
朝代：宋

我从南岭来，引辔下云木。
不知溪流处，但见翠满谷。
凉叶覆山泉，修篁翳茅屋。
游龙门诗十二首·香山上方
作者：韩维
朝代：宋

贪奇忘我劳，上上不復省。
穷游尽人迹，却立看佛顶。
日暮不忘归，青山满烟景。
湖上招曼叔
作者：韩维
朝代：宋
体裁：七言绝句

故人旌旆镇邻城，未奏骊歌已怆情。莫为炎蒸慵命驾，绿荷红芰水风清。
湖上饮
作者：韩维
朝代：宋

高秋水木变清光，荷叶乾枯䆉稏黄。习静久安融子懒，乘欢聊发次公狂。未甘浊酒欺人老，深喜寒花入坐香。更谢林端新月色，留连归舫尽三觞。
湖上饮
作者：韩维
朝代：宋

高秋水木变清光，荷叶乾枯𫁂稏黄。
习静久安融子懒，乘欢聊发次公狂。
未城浊酒欺人老，深喜寒花入坐香。
更谢林端新月色，留连归舫尽三觞。
湖上饮
作者：韩维
朝代：宋

高秋水木变清光，荷叶干枯䆉稏黄。
习静久安融子懒，乘欢聊发次公狂。
未甘浊酒欺人老，深喜寒花入坐香。
更谢林端新月色，留连归舫尽三觞。
滍城
作者：韩维
朝代：宋

駸駸二三骑，南并横山去。
山穷远川出，始见滍阳树。
荒城萝茑合，表里无寸土。
但闻鸟啼声，不见鸟啼处。
呼儿开棘扉，扫榻坐茅庑。
清泉给盥濯，凉风生仰俯。
浊醪稍似佳，山果来近圃。
始酌薰然和，中饮淡无虑。
案头义皇经，编绝几见补。
先生发其微，大义谈四五。
纷攘自诸家，简易独太古。
形骸非我有，冠带尚谁取。
道存固匪外，两致默与语。
是时季春望，山月夕已吐。
清光出深竹，叶上露如雨。
寒侵毛骨生，思有烟霞举。
却念人世间，纷纷何足数。
滍城
作者：韩维
朝代：宋

骎骎二三骑，南并横山去。
山穷远川出，始见滍阳树。
荒城萝茑合，表裏无寸土。
但闻鸟啼声，不见鸟啼处。
呼儿开棘扉，扫榻坐茅庑。
清泉给盥濯，凉风生仰俯。
浊醪稍似佳，山果来近圃。
始酌熏然和，中饮淡无虑。
案头羲皇经，编绝几见补。
先生发其微，大义谈四五。
纷攘自诸家，简易独太古。
形骸非我有，冠带尚谁取。
道存固匪外，两致默与语。
是时季春望，山月夕已吐。
清光出深竹，叶上露如雨。
寒侵毛骨生，思有烟霞举。
却念人世间，纷纷何足数。
滍城
作者：韩维
朝代：宋

骎骎二三骑，南并横山去。山穷远川出，始见滍阳树。荒城萝茑合，表里无寸土。但闻鸟啼声，不见鸟啼处。呼儿开棘扉，扫榻坐茅庑。清泉给盥濯，凉风生仰俯。浊醪稍似佳，山果来近圃。始酌薰然和，中饮淡无虑。案头羲皇经，编绝几见补。先生发其微，大义谈四五。纷攘自诸家，简易独太古。形骸非我有，冠带尚谁取。道存固匪外，两致默与语。是时季春望，山月夕已吐。清光出深竹，叶上露如雨。寒侵毛骨生，思有烟霞举。却念人世间，纷纷何足数。
灯夕次韵答微之
作者：韩维
朝代：宋

白首还家再遇春，每将弦管乐脾神。
况逢旧相分藩契，仍喜闲官脱世纷。
灯散异光全作昼，歌翻新调欲留云。
归时绝景醒余醉，极望银蟾照玉尘。
灯夕次韵答微之
作者：韩维
朝代：宋

白首还家再遇春，每将弦管乐脾神。况逢旧相分藩契，仍喜闲官脱世纷。灯散异光全作昼，歌翻新调欲留云。归时绝景醒馀醉，极望银蟾照玉尘。
灵沟道中
作者：韩维
朝代：宋

久局慕遐放，出郊欣所瞩。清心晓岫碧，豁眼春原绿。耕人毕在野，鸣鸟催播谷。嗟尔农事劳，愿闻时泽足。
灵沟道中
作者：韩维
朝代：宋

久跼慕遐放，出郊欣所瞩。
清心晓岫碧，豁眼春原绿。
耕人毕在野，鸣鸟催播谷。
嗟尔农事劳，愿闻时泽足。
照禅师久欲一见比至汝则已游矣因题广惠
作者：韩维
朝代：宋
体裁：七言绝句

高僧寂寞空尘坐，古寺悲凉足野风。道在岂须烦目击，亭前双柏自葱葱。
照邻从予假韦苏州集因以诗致之
作者：韩维
朝代：宋

都官郎署老，平淡古人如。更觅苏州集，长依释子庐。室中无净几，门外自华舆。为问萧疏意，如何善福居。
照邻从予假韦苏州集因以诗致之
作者：韩维
朝代：宋

都官郎署老，平淡古人如。
更觅苏州集，长依释子庐。
室中无凈几，门外自华舆。
为问萧疏意，如何善福居。
燕诸生于内集堂作诗以勉之
作者：韩维
朝代：宋

济济众君子，庠序之冠冕。
来燕升我堂，良用慰衰蹇。
清言屏丝竹，善意陋肴膳。
兹藩实故国，贤哲世多显。
荀陈没已远，余迹竟未践。
顾惭为政久，儒道不加阐。
云飞乏孔翠，庙荐阙瑚琏。
非期宠禄光，或虑志业浅。
惟天傥有待，在己固当勉。
临觞无以侑，相敦在诚善。
燕诸生于内集堂作诗以勉之
作者：韩维
朝代：宋

济济众君子，庠序之冠冕。来燕升我堂，良用慰衰蹇。清言屏丝竹，善意陋肴膳。兹藩实故国，贤哲世多显。荀陈没已远，馀迹竟未践。顾惭为政久，儒道不加阐。云飞乏孔翠，庙荐阙瑚琏。非期宠禄光，或虑志业浅。惟天傥有待，在己固当勉。临觞无以侑，相敦在诚善。
独坐
作者：韩维
朝代：宋
体裁：五言律诗

雪屋生寒劲，风灯落烬频。惊号独过雁，默坐未眠人。世事存伤没，年华故换新。还将寂寞意，强与冻醪亲。
玉汝弟创治新居作诗见诒次韵为答
作者：韩维
朝代：宋

止足嘉言每念兹，不应华发叹归迟。非关启第誇三战，直为营巢欠一枝。盛放清风来北户，细分鸣溜入西池。十年契阔多遗恨，今日欣同仲氏篪。
玉汝弟创治新居作诗见诒次韵为答
作者：韩维
朝代：宋

止足嘉言每念兹，不应华髪嘆归迟。
非关启第夸三战，直为营巢欠一枝。
盛放清风来北户，细分鸣溜入西池。
十年契阔多遗恨，今日欣同仲氏篪。
玉汝惠猫头笋
作者：韩维
朝代：宋
体裁：七言绝句

汉臣问鹏曾游地，腊祭迎猫始出林。解箨光先凝片玉，含甘珍重等兼金。
王侍读挽辞二首
作者：韩维
朝代：宋

旧族人犹凤，清班署冠鳌。法书传隶古，才笔拟庄骚。赠印官称宠，题旌谥典高。无由攀葬绋，伫立望行艘。去日还乡旆，今朝反葬车。露门虚近位，东观束残书。论议留台阁，哀荣动里闾。始终稽古力，当代几人如。
王侍读挽辞二首·其一
作者：韩维
朝代：宋

旧族人犹凤，清班署冠鰲。
法书传隶古，才笔拟庄骚。
赠印官称宠，题旌谥典高。
无由攀葬绋，伫立望行艘。
王侍读挽辞二首·其一
作者：韩维
朝代：宋

旧族人犹凤，清班署冠鳌。法书传隶古，才笔拟庄骚。赠印官称宠，题旌谥典高。无由攀葬绋，伫立望行艘。
王侍读挽辞二首·其二
作者：韩维
朝代：宋
体裁：五言律诗

去日还乡旆，今朝反葬车。露门虚近位，东观束残书。论议留台阁，哀荣动里闾。始终稽古力，当代几人如。
王家渡
作者：韩维
朝代：宋

浮舟乱清洛，中流望嵩少。山晴水光晚，蓝碧近相照。倚崖睨落日，坐觉身世小。叹息浮生劳，临风一长啸。
王家渡
作者：韩维
朝代：宋

浮舟乱清洛，中流望嵩少。
山晴水光晚，蓝碧近相照。
倚崖睨落日，坐觉身世小。
嘆息浮生劳，临风一长啸。
王岩叟招饮南园
作者：韩维
朝代：宋

翠木珍丛百亩问，我来虽晚及春残。
未嗟流景飘蓬疾，犹喜余芳对酒看。
斜照舒迟明埤堄，清阴迢递覆栏干。
凭君莫剪高花尽，留插游人醉后冠。
王岩叟招饮南园
作者：韩维
朝代：宋

翠木珍丛百亩间，我来虽晚及春残。
未嗟流景飘蓬疾，犹喜余芳对酒看。
斜照舒迟明埤堄，清阴迢递覆栏干。
凭君莫剪高花尽，留插游人醉后冠。
王岩叟招饮南园
作者：韩维
朝代：宋

翠木珍丛百亩间，我来虽晚及春残。未嗟流景飘蓬疾，犹喜馀芳对酒看。斜照舒迟明埤堄，清阴迢递覆栏干。凭君莫剪高花尽，留插游人醉后冠。
王微之龙图挽辞二首
作者：韩维
朝代：宋

用舍时焉尔，穷通命也欤。石渠推旧德，王座阅新书。雪饮连挥斝，春游每并舆。平生寝门泪，白首倍连茹。高情夙慕冥鸿举，晚节终随倦鸟回。物外忘情常隐几，酒中得趣亦衔杯。每因误曲烦周顾，几废言诗每鼎来。九十年龄随化尽，所嗟不尽是君才。
王微之龙图挽辞二首·其一
作者：韩维
朝代：宋
体裁：五言律诗

用舍时焉尔，穷通命也欤。石渠推旧德，王座阅新书。雪饮连挥斝，春游每并舆。平生寝门泪，白首倍连茹。
王微之龙图挽辞二首·其二
作者：韩维
朝代：宋

高情夙慕冥鸿举，晚节终随倦鸟回。物外忘情常隐几，酒中得趣亦衔杯。每因误曲烦周顾，几废言诗每鼎来。九十年龄随化尽，所嗟不尽是君才。
王微之龙图挽辞二首·其二
作者：韩维
朝代：宋

高情夙慕冥鸿举，晚节终随倦鸟回。
物外忘情常隠几，酒中得趣亦衔杯。
每因误曲烦周顾，几废言诗每鼎来。
九十年龄随化尽，所嗟不尽是君才。
王詹叔惠酥
作者：韩维
朝代：宋
体裁：古风

兴平产良酥，厥品为第一。岁时盛献馈，霜梨副冰蜜。东来连车轸，并走卫霍室。盘筵得此物，主意自为毕。詹叔官西州，遗我资口食。甘知马酒薄，素觉鹅肪失。我今农里人，藜藿度閒日。多惭掷嘉味，徒用饱仁术。厚意如何报，还持况贤质。
病起呈景仁
作者：韩维
朝代：宋
体裁：七言绝句

卧病经旬独掩门，名园空想绿阴繁。牡丹时节重来会，尝记公非醉后言。
登上东门
作者：韩维
朝代：宋

朝发上东门，回首望帝宅。
宫城镇大野，瀍洛去不息。
是时雨新霁，云物有佳色。
嵩峰如迎人，百里见晴碧。
平川邈如画，日照崖脚赤。
道傍公卿坟，鰲背负修石。
苍苔剥文字，十五尚可识。
贤愚不復辨，零落同一迹。
薄暮桑榆风，空悲怀古客。
登上东门
作者：韩维
朝代：宋

朝发上东门，回首望帝宅。宫城镇大野，瀍洛去不息。是时雨新霁，云物有佳色。嵩峰如迎人，百里见晴碧。平川邈如画，日照崖脚赤。道傍公卿坟，鳌背负脩石。苍苔剥文字，十五尚可识。贤愚不复辨，零落同一迹。薄暮桑榆风，空悲怀古客。
登上东门
作者：韩维
朝代：宋

朝发上东门，回首望帝宅。
宫城镇大野，瀍洛去不息。
是时雨新霁，云物有佳色。
嵩峰如迎人，百里见晴碧。
平川邈如画，日照崖脚赤。
道傍公卿坟，鳌背鱼脩石。
苍苔剥文字，十五尚可识。
贤遇不复辨，零落同一迹。
薄暮桑榆风，空悲怀古客。
登城楼呈子华
作者：韩维
朝代：宋

麦苗黄熟稻苗青，饷妇耘夫笑语声。
楼上清风帘箔静，田间白水鹭鸥轻。
展亲会集从容乐，娱老讴吟放旷情。
羽孽渐消民食足，更无余事计亏成。
登城楼呈子华
作者：韩维
朝代：宋

麦苗黄熟稻苗青，饷妇耘夫笑语声。楼上清风帘箔静，田间白水鹭鸥轻。展亲会集从容乐，娱老讴吟放旷情。羽孽渐消民食足，更无馀事计亏成。
登楼书事
作者：韩维
朝代：宋
体裁：五言律诗

病起思遐眺，兹楼寓一欢。烟芜连雨脚，秋稼入云端。惊鹭衔鱼起，饥鸦啄果残。凭谁图好景，画手世无宽。
登湖光亭
作者：韩维
朝代：宋

雪尽尘消径露沙，公家池馆似山家。
翠痕满地初生草，红气通林夫放花。
匝岸平波清照雁，压城危榭斗回鸦。
自惭白首犹圭组，此地年年常物华。
登湖光亭
作者：韩维
朝代：宋
体裁：七言律诗

雪尽尘消径露沙，公家池馆似山家。翠痕满地初生草，红气通林未放花。匝岸平波清照雁，压城危榭斗回鸦。自惭白首犹圭组，此地年年赏物华。
百合花
作者：韩维
朝代：宋

真葩固自异，美艳照华馆。叶间鹅翅黄，蕊极银丝满。并萼虽可佳，幽根独无伴。才思羡游蜂，低飞时款款。
百合花
作者：韩维
朝代：宋

真葩固自异，美艷照华馆。
叶间鹅翅黄，蕊极银丝满。
并萼虽可佳，幽根独无伴。
才思羡游蜂，低飞时款款。
百门义呈君俞辄成短章
作者：韩维
朝代：宋

一微尘上百门成，空裏花飞谷裏鸣。
海印元来君自有，聊将黄叶止啼声。
百门义呈君俞辄成短章
作者：韩维
朝代：宋

一微尘上百门成，空里花飞谷里鸣。海印元来君自有，聊将黄叶止啼声。
皇后阁五首
作者：韩维
朝代：宋

后德侔姬国，嫔风协舜家。进贤阳为长，修教月增华。春色平明到，微风弄綵幡。稍回宫柳弱，更助壁椒温。暖日晖晖动，清渠决决流。六宫修岁事，拂拭采桑钩。紫兰红蓼簇春盘，晓逐金壶下太官。朝遍三宫归已晚，日华明丽雪消残。葭灰已逐阳和动，绣缕初随日景加。欲助君王修俭德，不将宫样织新花。
皇后阁五首·其一
作者：韩维
朝代：宋
体裁：五言绝句

后德侔姬国，嫔风协舜家。进贤阳为长，修教月增华。
皇后阁五首·其三
作者：韩维
朝代：宋

暖日晖晖动，清渠决决流。
六宫修岁事，拂拭采桑鈎。
皇后阁五首·其三
作者：韩维
朝代：宋

暖日晖晖动，清渠决决流。六宫修岁事，拂拭采桑钩。
皇后阁五首·其二
作者：韩维
朝代：宋
体裁：五言绝句

春色平明到，微风弄綵幡。稍回宫柳弱，更助壁椒温。
皇后阁五首·其五
作者：韩维
朝代：宋
体裁：七言绝句

葭灰已逐阳和动，绣缕初随日景加。欲助君王修俭德，不将宫样织新花。
皇后阁五首·其四
作者：韩维
朝代：宋
体裁：七言绝句

紫兰红蓼簇春盘，晓逐金壶下太官。朝遍三宫归已晚，日华明丽雪消残。
监中直舍种竹同冲卿邻几探韵赋得风字
作者：韩维
朝代：宋

职事惰不理，种竹养疏慵。
爱此炎暵辰，独抱霜雪容。
清阴动修架，秀色如本丛。
日落众客散，萧萧庭户风。
监中直舍种竹同冲卿邻几探韵赋得风字
作者：韩维
朝代：宋

职事惰不理，种竹养疏慵。爱此炎暵辰，独抱霜雪容。清阴动脩架，秀色如本丛。日落众客散，萧萧庭户风。
监宿书怀寄崔九象之
作者：韩维
朝代：宋
体裁：古风

偶随世缘出，岁晏未得还。譬如无心云，会自归故山。所嗟平生友，日夕阻追攀。想子独宿夜，灯明深竹间。
监宿同邻几赋
作者：韩维
朝代：宋

浮云吐寒月，余霰清夜气。
萧条广文直，冷冽久不寐。
所欣同心友，谈笑亦来塈。
高步南楼阴，清风散余醉。
仰看星斗移，俯念岁时逝。
兹曹寡吏责，疏拙得所庇。
幸君数来临，共作苦吟计。
监宿同邻几赋
作者：韩维
朝代：宋

浮云吐寒月，馀霰清夜气。萧条广文直，冷冽久不寐。所欣同心友，谈笑亦来塈。高步南楼阴，清风散馀醉。仰看星斗移，俯念岁时逝。兹曹寡吏责，疏拙得所庇。幸君数来临，共作苦吟计。
监宿呈一二交游
作者：韩维
朝代：宋
体裁：七言律诗

墙根蟋蟀鸣不休，夜宿学省高梧秋。昏灯钉壁照孤坐，悲风搅肠生百忧。久从尘事非我意，直有烂醉为身谋。谁能摆落世俗累，愿敝肥马同轻裘。
省壁画山水
作者：韩维
朝代：宋
体裁：七言绝句

淡水疏峰举目间，独怜平远思多闲。烦君莫使埃尘污，绝笔如今不易攀。
石藓
作者：韩维
朝代：宋

托根一何洁，冉冉冒幽石。不学萝与薜，攀缘走岩壁。云埋晓愈滋，雨洗秋更碧。移来色难改，足慰思山客。
石藓
作者：韩维
朝代：宋

託根一何洁，冉冉冒幽石。
不学萝与薜，攀缘走岩壁。
云埋晓愈滋，雨洗秋更碧。
移来色难改，足慰思山客。
神宗皇帝挽歌三首
作者：韩维
朝代：宋

立政追王体，修文迈古风。汉仪遵别庙，堂典备新宫。却号追前美，更元记屡丰。龙髯攀不得，号绝抱遗弓。庠序尊儒术，梯航走德辉。玉龙何地驻，金雁不时飞。圣治归帘幄，欢讴奉衮衣。未嗟轩御远，犹仰百年威。奥并商宗学，雄趋汉武才。难回九清驾，空湛万年杯。旂旐翻风远，箫韶度阪来。臣民仰遗像，血书有馀哀。
神宗皇帝挽歌三首·其一
作者：韩维
朝代：宋
体裁：五言律诗

立政追王体，修文迈古风。汉仪遵别庙，堂典备新宫。却号追前美，更元记屡丰。龙髯攀不得，号绝抱遗弓。
神宗皇帝挽歌三首·其三
作者：韩维
朝代：宋

奥并商宗学，雄趋汉武才。难回九清驾，空湛万年杯。旂旐翻风远，箫韶度阪来。臣民仰遗像，血书有馀哀。
神宗皇帝挽歌三首·其三
作者：韩维
朝代：宋

奥并商宗学，雄趋汉武才。
难回九清驾，空湛万年杯。
旗旐翻风远，箫韶度阪来。
臣民仰遗像，血书有余哀。
神宗皇帝挽歌三首·其二
作者：韩维
朝代：宋
体裁：五言律诗

庠序尊儒术，梯航走德辉。玉龙何地驻，金雁不时飞。圣治归帘幄，欢讴奉衮衣。未嗟轩御远，犹仰百年威。
秋雨南堂即事
作者：韩维
朝代：宋
体裁：古风

南堂秋雨清，竹树变愁静。微寒病体苏，燕坐尘事屏。高林飒已落，鸣雁去方永。何以消沉忧，予心在箕颍。
种柏寄苏子美
作者：韩维
朝代：宋
体裁：古风

人皆种花我种柏，为此劲性寒不易。三春虽怜少姿媚，岁暮方看霭颜色。南堂之南可数到，列树六本翠磔磔。安得驿使向姑苏，持以赠君比明德。
积雨成雪呈子华
作者：韩维
朝代：宋
体裁：七言律诗

寒威暗袭春和去，坐拥重裘仅自温。对景直须忘适适，随机聊耳不言言。兴来一笑非缘酒，道本无忧岂在萱。欲与何人论此意，竹风松雪满西轩。
窊樽
作者：韩维
朝代：宋
体裁：六言诗

闲坐闲行水际，自吟自啸云根。过尽春风秋月，无人共醉窊樽。
立春观杖牛
作者：韩维
朝代：宋

清霜凉初曙，高门肃无哗。行树迎初日，微风转高牙。兹辰亦何辰，见此气候嘉。有司谨春事，象牛告田家。微和被广陌，缨弁扬蕤葩。伐鼓众乐兴，剡剡彩杖加。盛仪适未已，观者何纷拿。因思古圣人，时儆在不差。礼实久已废，所重存其华。吾非鲁观宾，胡为亦咨嗟。
立春观杖牛
作者：韩维
朝代：宋

清霜凉初曙，高门肃无哗。
行树迎初日，微风转高牙。
兹辰亦何辰，见此气候嘉。
有司谨春事，象牛告田家。
微和被广陌，缨弁扬蕤葩。
伐鼓众栾兴，剡剡彩杖加。
盛仪适未已，观者何纷拿。
因思古圣人，时儆在不差。
礼实久已废，所重存其华。
吾非鲁观宾，胡为亦咨嗟。
立春观杖牛
作者：韩维
朝代：宋

清霜凉初曙，高门肃无譁。
行树迎初日，微风转高牙。
兹辰亦何辰，见此气候嘉。
有司谨春事，象牛告田家。
微和被广陌，缨弁扬蕤葩。
伐鼓众乐兴，剡剡彩杖加。
盛仪适未已，观者何纷拏。
因思古圣人，时儆在不差。
礼实久已废，所重存其华。
吾非鲁观宾，胡为亦咨嗟。
竭晃大夫庙
作者：韩维
朝代：宋

春草空庭绿，无人燕自飞。
英魂传庙食，遗像俨朝衣。
弊大谋何卒，才高祸所归，
空令策画士，千古鉴危机。
答临淄公见招
作者：韩维
朝代：宋
体裁：七言律诗

帝思元老付关西，公受兵符与命圭。应识疲羸须镇抚，便期愚散豫招携。汉家宫殿看龙首，秦地山川入马蹄。自愧不才多病者，空哦嘉句滞幽栖。
答仲章别后见寄
作者：韩维
朝代：宋

会合非素期，追懽得同好。
旅情忘鬰约，春事入吟啸。
子行反崤巩，我去旁嵩少。
怅望洛阳花，金樽不同倒。
答仲章别后见寄
作者：韩维
朝代：宋

会合非素期，追欢得同好。旅情忘郁约，春事入吟啸。子行反崤巩，我去旁嵩少。怅望洛阳花，金樽不同倒。
答公懿以屡游薛园见诒
作者：韩维
朝代：宋

抑疴积闲纵，世味颇能淡。
惟于山水娱，自谓老不厌。
况兹伊洛间，久畜游赏念。
幽扉深隐竹，小约度平堑。
解鞍庇清阴，拂席见残艳。
长溪自南流，小阁忽东瞰。
游人坐兀兀，鸣鸟来泛泛。
蟹潜石穴幽，鱼泳柳根暗。
川童或群嬉，林女有孤觇。
醉觞岂留行，吟笔靡停占。
临欢兴何长，遵事迹犹暂。
伊予志岩壑，偶官禄石甔。
要须三径足，归迹便可敛。
买林接婆娑，凿涧分潋滟。
田庐常闭门，野艇时放缆。
聊书平生怀，特为异时验。
答公懿以屡游薛园见诒
作者：韩维
朝代：宋

抱痾积闲纵，世味颇能淡。惟于山水娱，自谓老不厌。况兹伊洛间，久畜游赏念。幽扉深隐竹，小约度平堑。解鞍庇清阴，拂席见残艳。长溪自南流，小阁忽东瞰。游人坐兀兀，鸣鸟来泛泛。蟹潜石穴幽，鱼泳柳根暗。川童或群嬉，林女有孤觇。醉觞岂留行，吟笔靡停占。临欢兴何长，遵事迹犹暂。伊予志岩壑，偶官禄石甔。要须三径足，归迹便可敛。买林接婆娑，凿涧分潋滟。田庐常闭门，野艇时放缆。聊书平生怀，特为异时验。
答公懿以屡游薛园见诒
作者：韩维
朝代：宋

抱痾积闲纵，世味颇能淡。
惟于山水娱，自谓老不厌。
况兹伊洛间，久畜游赏念。
幽扉深隠竹，小约度平堑。
解鞍庇清阴，拂席见残艷。
长溪自南流，小阁忽东瞰。
游人坐兀兀，鸣鸟来泛泛。
蟹潜石穴幽，鱼泳柳根暗。
川童或群嬉，林女有孤觇。
醉觞岂留行，吟笔靡停占。
临欢兴何长，遵事迹犹暂。
伊予志岩壑，偶官禄石甔。
要须三径足，归迹便可敛。
买林接婆娑，凿涧分潋滟。
田庐常闭门，野艇时放缆。
聊书平生怀，特为异时验。
答原甫试墨见贻
作者：韩维
朝代：宋

金壶道人丸法墨，持买都城人莫识。
君先得之写大句，光与日彩相吞蚀。
句精墨妙气怒豪，意欲斩鲸连巨鰲。
鲸鰲天地两微物，何足辱吾鈎与刀。
丈夫卷舒固有道，愿君少安无草草。
都城不独墨好酒亦好，安得不饮自枯槁。
答原甫试墨见贻
作者：韩维
朝代：宋

金壶道人丸法墨，持买都城人莫识。君先得之写大句，光与日彩相吞蚀。句精墨妙气怒豪，意欲斩鲸连巨鳌。鲸鳌天地两微物，何足辱吾钩与刀。丈夫卷舒固有道，愿君少安无草草。都城不独墨好酒亦好，安得不饮自枯槁。
答吕晦叔见赠
作者：韩维
朝代：宋

人情纷言伪，吾道本一纯。
苟为趋向合，不待结约亲。
曰今得夫子，所涉我异津。
邀我醉华馆，正逢雪花春。
谈笑不近俗，文史自娱宾。
明发枉嘉赠，辞气玉醴醇。
三复同心言，杂佩非所珍。
答吕晦叔见赠
作者：韩维
朝代：宋

人情纷言伪，吾道本一纯。苟为趋向合，不待结约亲。曰今得夫子，所涉无异津。邀我醉华馆，正逢雪花春。谈笑不近俗，文史自娱宾。明发枉嘉赠，辞气玉醴醇。三复同心言，杂佩非所珍。
答吕晦叔见赠
作者：韩维
朝代：宋

人情纷言僞，吾道本一纯。
苟为趋嚮合，不待结约亲。
曰今得夫子，所涉无异津。
邀我醉华馆，正逢雪花春。
谈笑不近俗，文史自娱宾。
明发枉嘉赠，辞气玉醴醇。
三復同心言，杂佩非所珍。
答和叔城东寻春
作者：韩维
朝代：宋

寻春之何所，乃在城东隅。
东隅信佳处，名园间精庐。
时属积雪霁，田壤坟以苏。
雍容二三骑，并辔徐厥驱。
仆童怪且议，寒野安所娱。
不知阳和气，泱漭于空虚。
仰视孤刹起，突兀疑神扶。
其下万华屋，碧瓦鱼鳞铺。
南行历亭馆，近接栋与栌。
阴草含碧色，阳条散红腴。
周览气象嘉，高步形踪舒。
提携上樽酒，馔不过鱼蔬。
为奉岂非薄，欢至自有余。
却思九衢上，车马何区区。
红尘塞两眼，势利各有趋。
虽欲求暇逸，何能幸须臾。
君勿轻此乐，此乐未易图。
答和叔城东寻春
作者：韩维
朝代：宋

寻春之何所，乃在城东隅。东隅信佳处，名园间精庐。时属积雪霁，田壤坟以苏。雍容二三骑，并辔徐厥驱。仆童怪且议，寒野安所娱。不知阳和气，泱漭于空虚。仰视孤刹起，突兀疑神扶。其下万华屋，碧瓦鱼鳞铺。南行历亭馆，近接栋与栌。阴草含碧色，阳条散红腴。周览气象嘉，高步形踪舒。提携上樽酒，馔不过鱼蔬。为奉岂非薄，欢至自有馀。却思九衢上，车马何区区。红尘塞两眼，势利各有趋。虽欲求暇逸，何能幸须臾。君勿轻此乐，此乐未易图。
答和叔城东寻春
作者：韩维
朝代：宋

寻春之何所，乃在城东隅。
东隅信佳处，名园间精庐。
时属积雪霁，田壤坟以苏。
雍容二三骑，并辔徐厥驱。
仆童怪且议，寒野安所娱。
不知阳和气，泱漭于空虚。
仰视孤剎起，突兀疑神扶。
其下万华屋，碧瓦鱼鳞铺。
南行历亭馆，近接栋与栌。
阴草含碧色，阳条散红腴。
周览气象嘉，高步形踪舒。
提携上樽酒，馔不过鱼蔬。
为奉岂非薄，欢至自有余。
却思九衢上，车马何区区。
红尘塞两眼，势利各有趋。
虽欲求暇逸，何能幸须臾。
君勿轻此乐，此乐未易图。
答和叔见寄
作者：韩维
朝代：宋
体裁：五言律诗

清霜落堤水，知子戒归舟。蹭蹬蛟龙雨，翻飞鸿鹄秋。文章真自乐，得丧岂吾忧。南国江山好，裁诗寄少游。
答和邻几元夕圣俞及予过之
作者：韩维
朝代：宋

天衢十二大树春，楼前结彩移嵩岷。
游人衮衮去不已，街头雪泥踏作尘。
骀它馆中好古士，纷华过眼轻浮云。
早休仆御谢宾客，翛然乞酒邀比邻。
杯盘如星下烛案，果以橘柚菹紫苹。
微吟疏笑见真野，昔之靖节今冠巾。
门前少年将姣妇，电落马足风雨轮。
长髯健儿走先后，意气欲无夜与晨。
瞥然奔过不留迹，肯信亦有端坐人。
若无吾曹同嗜好，枯高到死谁嗟嚬。
答和邻几元夕圣俞及予过之
作者：韩维
朝代：宋

天衢十二大树春，楼前结綵移嵩岷。
游人衮衮去不已，街头雪泥踏作尘。
骀它馆中好古士，纷华过眼轻浮云。
早休仆御谢宾客，翛然乞酒邀比邻。
杯盘如星下烛案，果以橘柚菹紫苹。
微吟疏笑见真野，昔之靖节今冠巾。
门前少年将姣妇，电落马足风两轮。
长髯健儿走先后，意气欲无夜与晨。
瞥然奔过不留迹，肯信亦有端坐人。
若无吾曹同嗜好，枯槁到死谁嗟嚬。
答和邻几元夕圣俞及予过之
作者：韩维
朝代：宋

天衢十二大树春，楼前结綵移嵩岷。游人衮衮去不已，街头雪泥踏作尘。骀它馆中好古士，纷华过眼轻浮云。早休仆御谢宾客，翛然乞酒邀比邻。杯盘如星下烛案，果以橘柚菹紫蘋。微吟疏笑见真野，昔之靖节今冠巾。门前少年将姣妇，电落马足风两轮。长髯健儿走先后，意气欲无夜与晨。瞥然奔过不留迹，肯信亦有端坐人。若无吾曹同嗜好，枯槁到死谁嗟嚬。
答唐州郑郎
作者：韩维
朝代：宋
体裁：七言律诗

先帝宫藩昔曳裾，便将狂直许倾舒。制分内外常更掌，省列东西亦预除。敢以功名为己任，自知谋议与时疏。归来粗足生生计，幸免乡邻厌乞诸。
答唐州郑郎
作者：韩维
朝代：宋

先帝宫藩昔曳裾，便将狂直许倾舒。
制分内外常更掌，省列东西亦预除。
敢以功名为已任，自知谋议与时疏。
归来粗足生生计，幸免乡邻厌乞诸。
答圣俞设脍示客
作者：韩维
朝代：宋

梅侯三年江上居，盘羞惯饱鮆与鲈。
客居京城厌粗粝，买鱼斫脍邀朋徒。
孰亲刀匕擅精巧，闺中丽人家本吴。
缕裁长丝叶剪藿，饤饾自与寻常殊。
霜橙捣齑饭香稻，一饱岂顾家有无。
我虽目病兴不浅，从想落纸霏红腴。
雕盘隽味傥可再，赠子玉酒随长鱼。
答圣俞设脍示客
作者：韩维
朝代：宋

梅侯三年江上居，盘羞惯饱鮆与鲈。
客居京城厌粗粝，买鱼斫脍邀朋徒。
孰亲刀匕擅精巧，闺中丽人家本吴。
缕裁长丝叶剪藿，饤饾自与寻常殊。
霜橙捣齑饭香稻，一饱岂顾家有无。
我虽目病兴不浅，坐想落纸霏红腴。
雕盘隽味傥可再，赠子玉酒随长鱼。
答圣俞设脍示客
作者：韩维
朝代：宋

梅侯三年江上居，盘羞惯饱鲚与鲈。客居京城厌粗粝，买鱼斫脍邀朋徒。孰亲刀匕擅精巧，闺中丽人家本吴。缕裁长丝叶剪藿，饤饾自与寻常殊。霜橙捣齑饭香稻，一饱岂顾家有无。我虽目病兴不浅，坐想落纸霏红腴。雕盘隽味傥可再，赠子玉酒随长鱼。
答外孙杨承务
作者：韩维
朝代：宋

享厚功微每愧颜，辞容聊企汉疏贤。
居民未睹黄公化，过客空疑绛老年。
适用每惭龟手伎，全生真赖马蹄篇。
从今风月知无负，鸭子陂中有钓船。
答外孙杨承务
作者：韩维
朝代：宋

享厚功微每愧颜，辞荣聊企汉疏贤。居民未睹黄公化，过客空疑绛老年。适用每惭龟手伎，全生真赖马蹄篇。从今风月知无负，鸭子陂中有钓船。
答外孙杨承务
作者：韩维
朝代：宋

享厚功微每愧颜，辞荣聊企汉疏贤。
居民未睹黄公化，过客空疑绛老年。
适用每惭龟手伎，全生真頼马蹄篇。
从今风月知无负，鸭子陂中有钓船。
答寄广信六弟
作者：韩维
朝代：宋

才见高帆落归艑，又携轻剑逐戎麾。
步兵厨裏仍多酒，王粲军中不废诗。
绝塞风烟通夕静，近关榆柳识春迟。
花时不得同嬉赏，肠断东风把一卮。
答寄广信六弟
作者：韩维
朝代：宋

才见高帆落归艑，又携轻剑逐戎麾。步兵厨里仍多酒，王粲军中不废诗。绝塞风烟通夕静，近关榆柳识春迟。花时不得同嬉赏，肠断东风把一卮。
答崔象之见谢之作
作者：韩维
朝代：宋

阴风吹沙走长衢，方驾往过君之庐。主人好事乐閒尚，揖我谓我非俗儒。欣然开馆扫尘榻，语论清简发不虚。投冠释带聊自放，安用俗礼空囚拘。分朋四座斗巧奕，聊以胜负为欢娱。呼儿稍稍出珍玩，瘿器礧砢承枯株。持竿拂壁似有重，最后乃挂双海图。云昔武皇恃威壮，驱石塞海怪可吁。鞭笞鬼神各就事，簸弄旗帜翻以舒。鱼龙惊逃波浪恶，左右出没扬牙须。但怜物类颇幽怪，画手安辨曹与吴。北轩却下步小径，竹深桂静何萦纡。我来方冬气凛冽，已爱翠色侵衣裾。即看春风撼芽甲，定见红紫相攲扶。乘閒取醉更何适，主人勿遽嫌喧呼。
答崔象之见谢之作
作者：韩维
朝代：宋

阴风吹沙走长衢，方驾往过君之庐。
主人好事乐閒尚，揖我谓我非俗儒。
欣然开馆扫尘榻，语论清简发不虚。
投冠释带聊自放，安用俗礼空囚拘。
分朋四座斗巧奕，聊以胜负为欢娱。
呼儿稍稍出珍玩，瘿器礧砢承枯株。
持竿拂壁似有重，最后乃挂双海图。
云昔武皇恃威壮，驱石塞海怪可吁。
鞭笞鬼神各就事，簸弄旗帜翻以舒。
鱼龙惊逃波浪恶，左右出没扬牙鬚。
但怜物类颇幽怪，画手安辨曹与吴。
北轩却下步小径，竹深桂静何萦纡。
我来方冬气凛冽，已爱翠色侵衣裾。
即看春风撼芽甲，定见红紫相欹扶。
乘閒取醉更何适，主人勿遽嫌喧呼。
答崔象之见谢之作
作者：韩维
朝代：宋

阴风吹沙走长衢，方驾往过君之庐。
主人好事乐间尚，揖我谓我非俗儒。
欣然开馆扫尘榻，语论清简发不虚。
投冠释带聊自放，安用俗礼空囚拘。
分朋四座斗巧奕，聊以胜负为欢娱。
呼儿稍稍出珍玩，瘿器礧砢承枯株。
持竿拂壁似有重，最后乃挂双海图。
云昔武皇恃威壮，驱石塞海怪可吁。
鞭笞鬼神各就事，簸弄旗帜翻以舒。
鱼龙惊逃波浪恶，左右出没扬牙须。
但怜物类颇幽怪，画手安辨曹与吴。
北轩却下步小径，竹深桂静何萦纡。
我来方冬气凛冽，已爱翠色侵衣裾。
即看春风撼芽甲，定见红紫相欹扶。
乘间取醉更何适，主人勿遽嫌喧呼。
答师厚和叔喜病起相招
作者：韩维
朝代：宋

韩孟天下好，祝身犹戏駏蛩。
今吾二三友，幸而得相逢。
如何病在枕，垂见月律穷。
前日始能杖，气力微春螽。
出门候车马，庶几子予从。
忽得连纸诗，壮然乱昏瞳。
今我谢百事，无著中飞蓬。
惟知烂漫饮，舍是非所通。
愿群勤贮酒，相期雪翻空。
答师厚和叔喜病起相招
作者：韩维
朝代：宋

韩孟天下好，祝身犹駏蛩。
今吾二三友，幸而得相逢。
如何病在枕，垂见月律穷。
前日始能杖，气力微春螽。
出门候车马，庶几子予从。
忽得连纸诗，烂然乱昏瞳。
今我谢百事，无着如飞蓬。
惟知烂漫饮，舍是非所通。
愿君勤贮酒，相期雪翻空。
答师厚和叔喜病起相招
作者：韩维
朝代：宋

韩孟天下好，祝身犹駏蛩。今吾二三友，幸而得相逢。如何病在枕，垂见月律穷。前日始能杖，气力微春螽。出门候车马，庶几子予从。忽得连纸诗，烂然乱昏瞳。今我谢百事，无著如飞蓬。惟知烂漫饮，舍是非所通。愿君勤贮酒，相期雪翻空。
答师厚夜归客舍见诒
作者：韩维
朝代：宋
体裁：七言绝句

幽居直欲学忘言，忍对贤豪遂默然。谈到精微夜寥阒，秋风时下竹窗前。
答张念七得科见寄
作者：韩维
朝代：宋

少年初见一经横，籍籍文场蔼俊名。抗志直思追二祖，得官今乃后诸生。赐袍便欲欺芳草，贺酒犹能及落英。我亦林泉有归兴，待君吟啸乐升平。
答张念七得科见寄
作者：韩维
朝代：宋

少年初见一经横，籍籍文场蔼俊名。
抗志直思追二祖，得官今乃后诸生。
赐袍便欲欺芳草，贺酒犹能及落英。
我亦林泉有归兴，待君吟啸乐昇平。
答张念五
作者：韩维
朝代：宋

浮云名宦只劳人，解组归来径杜门。
继世命官联六傅，传家与子及诸孙。
圣贤相对书千帙，闾里交欢酒一樽。
荷芰满湖秋气早，待君方驾践诚言。
答张念五
作者：韩维
朝代：宋
体裁：七言律诗

浮云名宦祗劳人，解组归来径杜门。继世命官联六傅，传家与子及诸孙。圣贤相对书千帙，闾里交欢酒一樽。荷芰满湖秋气早，待君方驾践诚言。
答张念五见寄
作者：韩维
朝代：宋
体裁：七言律诗

林泉萧洒逸平生，不识人间宠辱惊。美质自全荆璞贵，嘉名长共洛波清。身虽贫约非原病，诗为穷愁似孟精。命驾高踪久无继，一时风义独归程。
答张念五见寄
作者：韩维
朝代：宋

林泉萧酒逸平生，不识人间宠辱惊。
美质自全荆璞贵，嘉名长共洛波清。
身虽贫约非原病，诗为穷愁似孟精。
命驾高踪久无继，一时风义独归程。
答微之
作者：韩维
朝代：宋
体裁：五言律诗

南圃携樽数，西陂纵棹同。除书褒晚岁，归驭觞西风。节物萧条后，交游寂寞中。何时还一笑，池上舞惊鸿。
答方佑甫感怀见示之作
作者：韩维
朝代：宋

壮士何憔悴，寒郊独掩扉。
有亲垂素发，为客化缁衣。
风雪灯生晕，尘埃剑失威。
多惭佳句赠，无寥助骞飞。
答方佑甫感怀见示之作
作者：韩维
朝代：宋

壮士何憔悴，寒郊独掩扉。
有亲垂素髪，为客化缁衣。
风雪灯生晕，尘埃剑失威。
多惭佳句赠，无力助骞飞。
答方祐甫感怀见示之作
作者：韩维
朝代：宋

壮士何憔悴，寒郊独掩扉。有亲垂素发，为客化缁衣。风雪灯生晕，尘埃剑失威。多惭佳句赠，无力助骞飞。
答曼叔客居见诒兼简里中诸君
作者：韩维
朝代：宋

少乏经世才，引分甘自置。不意田野姿，尚为轩冕寄。三年太学馆，饱食无所议。京都多贤豪，出入许陪厕。时从骑省吟，或就步兵醉。低回众人内，自谓处身智。耽耽秘书府，实待才俊地。乃昏落其间，众口沸嘲詈。茫如触骇机，狂顾不知避。忽逢故人来，一道平生志。归心西南飞，劲疾霜后鸷。远惭龙阳隐，近愧葆光吏。诗以谢诸君，颠冥非吾事。
答曼叔客居见诒兼简里中诸君
作者：韩维
朝代：宋

少乏经世才，引分甘自置。
不意田野姿，尚为轩冕寄。
三年太学馆，饱食无所议。
京都多贤豪，出入许陪厕。
时从骑省吟，或就步兵醉。
低回众人内，自谓处身智。
耽耽秘书府，实待才俊地。
乃昏落其间，众口沸嘲詈。
茫如触骇机，狂顾不知避。
忽逢故人来，一道平生志。
归心西南飞，劲疾霜后鸷。
远惭龙阳隠，近愧葆光吏。
诗以谢诸君，颠冥非吾事。
答曼叔惠小松之什
作者：韩维
朝代：宋
体裁：古风

苍苍首山颠，偃蹇老松亚。清露落其实，翠鬣幽石罅。故人知我好，移种及茅舍。谁谓尔干微，千尺自拱把。生虽春草齐，气与凡木谢。欲知潇洒力，来对风月夜。
答曼叔惠小松之什
作者：韩维
朝代：宋

苍苍首山颠，偃蹇老松亚。
清露落其实，翠鬣幽石罅。
故人知我好，移种及茅舍。
谁谓尔干微，千尺自拱把。
生虽春草齐，气与凡木谢。
欲知潇酒力，来对风月夜。
答曼叔见寄
作者：韩维
朝代：宋

人生风波间，触事喜乖隔。
前君还里中，王事有程格。
欢言不一再，归马已在轭。
相期高阳秋，丛菊手共摘。
惟时家多虞，伯氏遭远谪。
苍黄走国门，下马拜颜色。
孤舟千日宿，离思日侵迫。
还家问生事，未免烦计画。
自念非世器，身以闲为职。
不能高奋飞，有类笼中翮。
清霜落众木，诸岭应列碧。
行当脱身去，烂醉松下石。
答曼叔见寄
作者：韩维
朝代：宋
体裁：古风

人生风波间，触事喜乖隔。前君还里中，王事有程格。欢言不一再，归马已在轭。相期高阳秋，丛菊手共摘。惟时家多虞，伯氏遭远谪。苍黄走国门，下马拜颜色。孤舟千日宿，离思日侵迫。还家问生事，未免烦计画。自念非世器，身以闲为职。不能高奋飞，有类笼中翮。清霜落众木，诸岭应更碧。行当脱身去，烂醉松下石。
答曼叔见寄
作者：韩维
朝代：宋

日君同里闾，杖履数相过。
靡为不吾咨，有唱必君和。
春风南陌游，炎月北窗卧。
贪从德义乐，不觉岁月破。
而君宦游者，动足落羁锁。
襄城虽近邑，去局有重坐。
子来诚独难，我往义当果。
时天雨方霁，绿树垂{左禾右衣中多}{左禾右衣中多}。
策马望城郭，青山映烟火。
解衣尘虑清，垂箔月华堕。
怜君九品贱，志尚勇不挫。
乃云曹事简，经史日自课。
出诗且百篇，语法就平妥。
相别不满岁，美誉亦已播。
顾惭糠秕姿，几不见扬簸。
投章匪云报，亦用警庸懦。
答曼叔见寄
作者：韩维
朝代：宋

日君同里闾，杖履数相过。
靡为不吾咨，有唱必君和。
春风南陌游，炎月北窗卧。
贪从德义乐，不觉岁月破。
而君宦游者，动足落羁锁。
襄城虽近邑，去局有重坐。
子来诚独难，我往义当果。
时天雨方霁，绿树垂{禾袲}{禾袲}。
策马望城郭，青山映烟火。
解衣尘虑清，垂箔月华堕。
怜君九品贱，志尚勇不挫。
乃云曹事简，经史日自课。
出诗且百篇，语法就平妥。
相别不满岁，美誉亦已播。
顾惭糠秕姿，几不见扬簸。
投章匪云报，亦用警庸懦。
答曼叔见寄
作者：韩维
朝代：宋

日君同里闾，杖履数相过。靡为不吾咨，有唱必君和。春风南陌游，炎月北窗卧。贪从德义乐，不觉岁月破。而君宦游者，动足落羁锁。襄城虽近邑，去局有重坐。子来诚独难，我往义当果。时天雨方霁，绿树垂■■。策马望城郭，青山映烟火。解衣尘虑清，垂箔月华堕。怜君九品贱，志尚勇不挫。乃云曹事简，经史日自课。出诗且百篇，语法就平妥。相别不满岁，美誉亦已播。顾惭糠秕姿，几不见扬簸。投章匪云报，亦用警庸懦。
答曼叔见谢颍桥相过之什
作者：韩维
朝代：宋

颍川今古贤豪多，后生继者为谁何。
吾交曼叔少挺出，力自树立非由它。
潜心直欲到圣处，论议不避况与轲。
读书下笔知所趣，崇树兰茝遗蒿莪。
轩昂头角事高大，肯与世俗同其波。
一从得官坐山县，有如鸷鸟着网罗。
朝符暮檄困奔走，尚畏官长来诛诃。
时时矫首尘埃下，窥睹风月偷吟哦。
我怜轶才就羁绊，岁一往视无蹉跎。
扁舟远放汝水岸，浊酒暮醉高阳阿。
前时捧牒来颍上，谨视敛籴讥奸讹。
官曹寂寞古寺冷，况復朔雪飞傞傞。
驰书里中二三友，固要以义当予过。
星言整驾夕已至，霜桥晚渡冰峨峨。
燃薪暖我频饮我，斟酌脯醤调盐鹾。
倾壶举觞纷左右，客饱而笑君颜酡。
危然正论中法义，豆笾罗列陈象牺。
嘲俳乘醉忽以发，驶如凿水放九河。
哀弦孤引四坐寂，继以箫笛相谐和。
先生久与人迹绝，心如止水形枯柯。
忽警此乐非外奬，不觉抚手促而歌。
归衔络马屡见夺，欲去未忍还婆娑。
空堂想见别后意，一灯夜守陈编哦。
兴来落纸成大句，势欲李杜相凌摩。
缄题见寄邀以和，大江汹涌难为沱。
短篇涩讷非所报，为我挥笔芟烦苛。
答曼叔见谢颍桥相过之什
作者：韩维
朝代：宋

颍川今古贤豪多，后生继者为谁何。
吾交曼叔少挺出，力自树立非由它。
潜心直欲到圣处，论议不避况与轲。
读书下笔知所趣，崇树兰茝遗蒿莪。
轩昂头角事高大，肯与世俗同其波。
一从得官坐山县，有如鸷鸟著网罗。
朝符暮檄困奔走，尚畏官长来诛诃。
时时矫首尘埃下，窥睹风月偷吟哦。
我怜轶才就羁绊，岁一往视无蹉跎。
扁舟远放汝水岸，浊酒暮醉高阳阿。
前时拜会牒来颍上，谨视敛籴讥奸讹。
官曹寂寞古寺冷，况复朔雪飞傞傞。
驰书里中二三友，固要以义当予过。
星言整驾夕已至，霜桥晚渡冰峨峨。
燃薪暖我频饮我，斟酌脯酱调盐鹾。
倾壶举觞纷左右，客馆而笑君颜酡。
危然正论中法义，豆笾罗列阵象犠。
嘲俳乘醉忽以发，驶如凿水放九河。
哀弦孤止四坐寂，继以箫笛相谐和。
先生久与人迹绝，心如止水形枯柯。
忽警此乐非外奖，不觉抚手促而歌。
归衔络马屡见夺，欲去未忍还婆娑。
空堂想见别后意，一灯夜守阵编哦。
兴来落纸成大句，势欲李杜相凌摩。
缄题见寄邀以和，大江汹涌难为沱。
短篇澀讷非所报，为我挥笔芟烦苛。
答曼叔见谢颍桥相过之什
作者：韩维
朝代：宋

颍川今古贤豪多，后生继者为谁何。吾交曼叔少挺出，力自树立非由它。潜心直欲到圣处，论议不避况与轲。读书下笔知所趣，崇树兰茝遗蒿莪。轩昂头角事高大，肯与世俗同其波。一从得官坐山县，有如鸷鸟著网罗。朝符暮檄困奔走，尚畏官长来诛诃。时时矫首尘埃下，窥睹风月偷吟哦。我怜轶才就羁绊，岁一往视无蹉跎。扁舟远放汝水岸，浊酒暮醉高阳阿。前时捧牒来颍上，谨视敛籴讥奸讹。官曹寂寞古寺冷，况复朔雪飞傞傞。驰书里中二三友，固要以义当予过。星言整驾夕已至，霜桥晚渡冰峨峨。燃薪暖我频饮我，斟酌脯酱调盐鹾。倾壶举觞纷左右，客饱而笑君颜酡。危然正论中法义，豆笾罗列陈象牺。嘲俳乘醉忽以发，驶如凿水放九河。哀弦孤引四坐寂，继以箫笛相谐和。先生久与人迹绝，心如止水形枯柯。忽警此乐非外奖，不觉抚手促而歌。归衔络马屡见夺，欲去未忍还婆娑。空堂想见别后意，一灯夜守陈编哦。兴来落纸成大句，势欲李杜相凌摩。缄题见寄邀以和，大江汹涌难为沱。短篇涩讷非所报，为我挥笔芟烦苛。
答李先生
作者：韩维
朝代：宋
体裁：古风

众人张眼，我视明明。众人开口，我笑泠泠。百姓不我知，我与同醉醒。惟有北庵李家老，足智解语通人情。恐物盗我本真处，劝我闭口藏眼睛。翁意我甚愧，我语翁亦听。万物不是贼，我家门畜停。我劝李老莫忧惊，诈称强盗国有刑，太守行令当不轻。
答李正议见贻
作者：韩维
朝代：宋
体裁：七言律诗

如公举世几何人，八十年龄自在身。处俗不绕诸有相，持心肯受一微尘。逢僧便出衣中宝，待士多陈席上珍。火宅未须生厌苦，不离当处岂非神。
答杜孝锡观乡老堂
作者：韩维
朝代：宋

华发苍然亮直身，谁将彩笔欲传神。
论功顾我常流汗，好事烦君为拂尘。
汉阁寂寥班氏赞，伊川潇洒白公真。
怀贤却坐酬嘉句，空觉中郎善愧人。
答杜孝锡观乡老堂
作者：韩维
朝代：宋

华发苍然亮直身，谁将綵笔欲传神。论功顾我常流汗，好事烦君为拂尘。汉阁寂寥班氏赞，伊川潇洒白公真。怀贤却坐酬嘉句，空觉中郎善愧人。
答杜孝锡观乡老堂
作者：韩维
朝代：宋

华髪苍然亮直身，谁将綵笔欲传神。
论功顾我常流汗，好事烦君为拂尘。
汉阁寂寥班氏赞，伊川潇洒白公真。
怀贤却坐酬嘉句，空觉中郎善愧人。
答杨之美春日书怀依韵
作者：韩维
朝代：宋
体裁：五言排律

久宦怜官薄，端居惜岁芳。世情徒枳棘，吾操自松篁。铁擿敷经暇，檀槽度曲长。浮沈归浊酒，感激见新章。守道言何固，安时志不忘。惭无推挽者，祝子寿而康。
答杨方叔感怀
作者：韩维
朝代：宋

吾闻古志人，往往感时节。所悲非贱贫，要在奋功烈。子今才且少，方以艺自拔。譬如适万里，所利轮与辖。翻然反虚无，乃与所事别。愿持君子叹，勉蹈古人辙。
答杨方叔感怀
作者：韩维
朝代：宋

吾闻古志人，往往感时节。
所悲非贱贫，要在奋功烈。
子今才且少，方以艺自拔。
譬如适万里，所利轮与辖。
翻然反虚无，乃与所事别。
愿持君子嘆，勉蹈古人辙。
答杨辛一君重阳对雨见寄
作者：韩维
朝代：宋

秋风吹雨入荒城，城下篱边菊艳明。
佳节相从平日事，新诗遥寄故人情。
浮沉保宦非吾愿，俯仰流年只自惊。
早晚郊扉收退迹，南陌北陌重逢迎。
答杨辛二君重阳对雨见寄
作者：韩维
朝代：宋

秋风吹雨入荒城，城下篱边菊艳明。佳节相从平日事，新诗遥寄故人情。浮沉薄宦非吾愿，俯仰流年只自惊。早晚郊扉收退迹，南阡北陌重逢迎。
答杨辛二君重阳对雨见寄
作者：韩维
朝代：宋

秋风吹雨入荒城，城下篱边菊艷明。
佳节相从平日事，新诗遥寄故人情。
浮沉薄宦非吾愿，俯仰流年只自惊。
早晚郊扉收退迹，南阡北陌重逢迎。
答梁大夫断求息缘以跻高蹠兼简清臣大夫
作者：韩维
朝代：宋
体裁：古风

人生会有本，本得求自忘。缘来与之俱，源壮流亦长。趋高顾为下，在得良已亡。金仙不吾欺，庄生助之扬。嗟我闻道浅，妄言岂非狂。缅怀终南山，紫翠峨宫墙。二贤谢尘滓，接翼参云翔。相望孰云远，共此爱日光。
答梁大夫断求息缘以跻高蹠兼简清臣大夫
作者：韩维
朝代：宋

人生会有本，本得求自忘。
缘来与之俱，源壮流亦长。
趋高顾为下，在得良已亡。
金仙不吾欺，庄生助之扬。
嗟我闻道浅，妄言岂非狂。
缅怀终南山，紫翠峨宫墙。
二贤谢尘滓，接翼参云翔。
相望孰去远，共此爱日光。
答次道马上见示
作者：韩维
朝代：宋
体裁：七言绝句

醉插花枝薄暮归，不知风雨过长堤。夫君信是高阳客，还有新诗马上题。
答欧阳通直以予年八十见寄
作者：韩维
朝代：宋

人生七十古云稀，况复行年又十期。奕世未尝欺暗室，全身又喜遇明时。消磨旧业凭黄卷，断送馀光近玉卮。佳句祝延诚厚意，不忘交戒是吾师。
答欧阳通直以予年八十见寄
作者：韩维
朝代：宋

人生七十古云稀，况復行年又十期。
奕世未尝欺暗室，全身又喜遇明时。
消磨旧业凭黄卷，断送余光近玉卮。
佳句祝延诚厚意，不忘交戒是吾师。
答江邻几
作者：韩维
朝代：宋

君虽宦游者，閒适意有余。
平居对樽酒，口诵离骚书。
援琴写其声，世事皆蔑如。
不知万乘相，可易此乐无。
诸诗来不竭，若有神物输。
予病废学久，腹中日空虚。
苦遭大敌压，便甘等缧俘。
清风濯我圃，竹树相倾扶。
益之以佳雨，清凉如可斟。
聊休据梧瞑，且復带经锄。
鸣鶑久不去，乳鹊时惊呼。
即此良自逸，安知城郭居。
此与君不浅，相望重踌躇。
答江邻几
作者：韩维
朝代：宋

君虽宦游者，閒适意有馀。平居对樽酒，口诵离骚书。援琴写其声，世事皆蔑如。不知万乘相，可易此乐无。诸诗来不竭，若有神物输。予病废学久，腹中日空虚。苦遭大敌压，便甘等缧俘。清风濯我圃，竹树相倾扶。益之以佳雨，清凉如可㪺。聊休据梧瞑，且复带经锄。鸣莺久不去，乳鹊时惊呼。即此良自逸，安知城郭居。此与君不浅，相望重踌躇。
答江邻几
作者：韩维
朝代：宋

君虽宦游者，间适意有馀。
平居对樽酒，口诵离骚书。
援琴写其声，世事皆蔑如。
不知万乘相，可易此乐无。
诸诗来不竭，若有神物输。
予病废学久，腹中日空虚。
苦遭大敌压，便甘等缧俘。
清风濯我圃，竹树相倾扶。
益之以佳雨，清凉如可斟。
聊休据梧暝，且复带经锄。
鸣莺久不去，乳鹊时惊呼。
即此良自逸，安知城郭居。
此与群不浅，相望重踌躇。
答王詹叔见寄
作者：韩维
朝代：宋

詹叔好古者，卓立自既冠。
有如骐骥儿，一纵不可绊。
近闻治周易，颠倒爻象彖。
此书号精微，义与天地贯。
吾知子之道，不止今所叹。
新诗溢巾幅，见寄警庸懦。
喷薄百丈泉，峭绝万仞岸。
感激气为振，把诵手屡盥。
阴风吹寒城，岁暮云物换。
丈夫及兰时，功名当照烂。
无为但默默，饱食大躯干。
为报乏琼玖，君其取章断。
答王詹叔见寄
作者：韩维
朝代：宋

詹叔好古者，卓立自既冠。有如骐骥儿，一纵不可绊。近闻治周易，颠倒爻象彖。此书号精微，义与天地贯。吾知子之道，不止今所叹。新诗溢巾幅，见寄警庸懦。喷薄百丈泉，峭绝万仞岸。感激气为振，把诵手屡盥。阴风吹寒城，岁暮云物换。丈夫及壮时，功名当照烂。无为但默默，饱食大躯干。为报乏琼玖，君其取章断。
答王詹叔见寄
作者：韩维
朝代：宋

詹叔好古者，卓立自既冠。
有如骐骥儿，一纵不可绊。
近闻治周易，颠倒爻象彖。
此书号精微，义与天地贯。
吾知子之道，不止今所嘆。
新诗溢巾幅，见寄警庸懦。
喷薄百丈泉，峭绝万仞岸。
感激气为振，把诵手屡盥。
阴风吹寒城，岁暮云物换。
丈夫及壮时，功名当照烂。
无为但默默，饱食大躯干。
为报乏琼玖，君其取章断。
答胜之过学舍相访
作者：韩维
朝代：宋
体裁：七言绝句

世事纷纷无已日，人生鼎鼎欲何如。不嫌官冷时相过，幸有明窗满架书。
答苏子美见寄
作者：韩维
朝代：宋

暮春游京洛，适与夫子遘。
衣焦未及展，挈酒且相就。
佳林延凉飈，广厦荫清昼。
浩然尘虑醒，坐看天骨秀。
殷勤述平昔，感叹道艰疚。
谈辞足端倪，怀抱去蒙覆。
志愿始云获，睽携遽然又。
君舟既南驰，我马亦东走。
还谯寡俦侣，孤学日以陋。
高风邈难亲，离抱曷其救。
得君别后诗，满纸字腾骤。
汪洋莫知极，精密不可耨。
峻严山岳停，奔放江海漏。
伏读昼夜并，文义仅通透。
有如享太牢，继以金石侑。
惟君抱雄才，文字乃兼副。
要当被金甲，独立诸将右。
指挥神武师，为国缚狂寇。
献俘天子廷，功以钟鼎镂。
勉哉俊其时，此论讲已旧。
答苏子美见寄
作者：韩维
朝代：宋

暮春游京洛，适与夫子遘。衣焦未及展，挈酒且相就。佳林延凉飙，广厦荫清昼。浩然尘虑醒，坐看天骨秀。殷勤述平昔，感叹道艰疚。谈辞足端倪，怀抱去蒙覆。志愿始云获，睽携遽然又。君舟既南驰，我马亦东走。还谯寡俦侣，孤学日以陋。高风邈难亲，离抱曷其救。得君别后诗，满纸字腾骤。汪洋莫知极，精密不可耨。峻严山岳停，奔放江海漏。伏读昼夜并，文义仅通透。有如享太牢，继以金石侑。惟君抱雄才，文字乃兼副。要当被金甲，独立诸将右。指挥神武师，为国缚狂寇。献俘天子廷，功以钟鼎镂。勉哉俊其时，此论讲已旧。
答苏子美见寄
作者：韩维
朝代：宋

暮春游京洛，适与夫子遘。
衣焦未及展，挈酒且相就。
佳林延凉飚，广夏荫清昼。
浩然尘卢醒，坐看天骨秀。
殷勤述平昔，感欢道艰疚。
谈辞足端倪，怀抱去蒙覆。
志愿始云获，睽携遽然又。
君舟既南驰，我马亦东走。
还谯寡俦侣，孤学日以陋。
高风邈难样，离抱曷其救。
得君别后诗，满纸字腾骤。
汪洋莫知极，精密不可耨。
峻严山岳停，奔放江海漏。
伏读昼夜并，文义仅通透。
有如享太牢，继以金石侑。
惟君抑雄才，文字乃兼副。
要当被金甲，独立诸将右。
指挥神武师，为国缚狂寇。
献俘天子廷，功以钟鼎镂。
勉哉俊其时，此论讲已旧。
答范景仁叹花花在相国寺近舞场
作者：韩维
朝代：宋

佛宫金碧开朝霞，游人杂遝来正哗。危弦促管竞繁咽，罗袖对舞春风斜。子时投閒一往步，正见绿树团丹花。举头惊看不忍去，却视姝子犹泥沙。稍开欲谢各自好，似为悦己为容华。归来想像入秀句，刻缀玉佩锵珩牙。尚嫌独赏不尽意，邀我共赋雄其誇。欲将奇警谢妍丽，力竭未有锱铢加。急须取酒趁残艳，犹胜落尽乾咨嗟。
答范景仁叹花花在相国寺近舞场
作者：韩维
朝代：宋

佛宫金碧开朝霞，游人杂遝来正哗。
危弦促管竞繁咽，罗袖对舞春风斜。
子时投间一往步，正见绿树团丹花。
举头惊看不忍去，却视姝子犹泥沙。
稍开欲谢各自好，似为悦己为容华。
归来想像入秀句，刻缀玉佩锵珩牙。
尚嫌独赏不尽意，邀我共赋雄其夸。
欲将奇警谢妍丽，力竭未有锱铢加。
急须取酒趁残艳，犹胜落尽乾咨嗟。
答范景仁嘆花花在相国寺近舞场
作者：韩维
朝代：宋

佛宫金碧开朝霞，游人杂沓来正譁。
危弦促管竞繁咽，罗袖对舞春风斜。
子时投閒一往步，正见绿树团丹花。
举头惊看不忍去，却视姝子犹泥沙。
稍开欲谢各自好，似为悦己为容华。
归来想像入秀句，刻缀玉佩锵珩牙。
尚嫌独赏不尽意，邀我共赋雄其夸。
欲将奇警谢妍丽，力竭未有锱铢加。
急须取酒趁残艷，犹胜落尽干咨嗟。
答象之谢惠黄精之作
作者：韩维
朝代：宋

仙经着灵药，兹品上不刊。
服之岁月久，衰羸反童颜。
岩居有幽子，乘时劚苍山。
溪泉濯之洁，秋阳暴而干。
九蒸达晨夜，候火不敢安。
持之落城市，谁復着眼看。
富贵异所嗜，口腹穷甘酸。
贫贱固不暇，锥刀乃其干。
坐使至灵物，委弃同草菅。
惟君冲旷士，敦然守高閒。
食之易为力，天和中自完。
故以此为馈，其容几一箪。
报我三百言，浩浩驰波澜。
何以喻珍重，如获不死丹。
方当烦燠时，把玩毛骨寒。
他年灵气成，与子骖双鸾。
答象之谢惠黄精之作
作者：韩维
朝代：宋

仙经著灵药，兹品上不刊。
服之岁月久，衰羸反童颜。
岩居有幽子，乘时劚苍山。
溪泉濯之洁，秋阳暴而乾。
九蒸达晨夜，候火不敢安。
持之落城市，谁复著眼看。
富贵异所嗜，口腹穷甘酸。
贫贱固不暇，锥刀乃其干。
坐使至灵物，委弃同草菅。
惟君冲旷士，敦然守高间。
食之易为力，天和中自完。
故以此为馈，其容几一箪。
报我三百言，浩浩驰波澜。
何以喻珍重，如获不死丹。
方当烦燠时，把玩毛骨寒。
他年灵气成，与子骖双莺。
答象之谢惠黄精之作
作者：韩维
朝代：宋

仙经著灵药，兹品上不刊。服之岁月久，衰羸反童颜。岩居有幽子，乘时斸苍山。溪泉濯之洁，秋阳暴而乾。九蒸达晨夜，候火不敢安。持之落城市，谁复著眼看。富贵异所嗜，口腹穷甘酸。贫贱固不暇，锥刀乃其干。坐使至灵物，委弃同草菅。惟君冲旷士，敦然守高閒。食之易为力，天和中自完。故以此为馈，其容几一箪。报我三百言，浩浩驰波澜。何以喻珍重，如获不死丹。方当烦燠时，把玩毛骨寒。他年灵气成，与子骖双鸾。
答贡甫酌骐骥池上见诒
作者：韩维
朝代：宋

金行战阳暑未北，炎郁填胸汗流液。
空堂大祖不可度，欲取清风自湔涤。
耽耽华厩列官守，对起二亭严案席。
天渠分水濯龙骥，下注方池气清激。
丛篁冠岛鹭飞映，凉树摇波蝉不息。
脱然冠带一去体，始信天时有人力。
况吾所与二三友，日坐清闲哦简策。
篇章烂若扬组绣，歌颂铿如出金石。
嘉宾亦有邂逅至，间以讴歌侑棋奕。
我时聊设薄主人，杯案随时具肴核。
鳖小惟忧堵父怒，樽空屡动崔侯色。
欢来始觉非外假，钟鼎标箪各其适。
念昔与君伯仲游，江翁梅老常接迹。
得酒有时意狂醉，赋诗往往连日夕。
几年契阔远朋好，今日萧条无吏役。
青衫不踏广文户，白羽罢走将军檄。
即看秋风破炎毒，高兴倏然动肝鬲。
诸君无事能我从，当使风流似平昔。
答贡甫酌骐骥池上见诒
作者：韩维
朝代：宋

金行战阳暑未北，炎郁填胸汗流液。空堂大祖不可度，欲取清风自湔涤。耽耽华厩列官守，对起二亭严案席。天渠分水濯龙骥，下注方池气清激。丛篁冠岛鹭飞映，凉树摇波蝉不息。脱然冠带一去体，始信天时有人力。况吾所与二三友，日坐清闲哦简策。篇章烂若扬组绣，歌颂铿如出金石。嘉宾亦有邂逅至，间以讴歌侑棋奕。我时聊设薄主人，杯案随时具肴核。鳖小惟忧堵父怒，樽空屡动崔侯色。欢来始觉非外假，钟鼎瓢箪各其适。念昔与君伯仲游，江翁梅老常接迹。得酒有时竟狂醉，赋诗往往连日夕。几年契阔远朋好，今日萧条无吏役。青衫不踏广文户，白羽罢走将军檄。即看秋风破炎毒，高兴倏然动肝鬲。诸君无事能我从，当使风流似平昔。
答贡甫酌骐骥池上见诒
作者：韩维
朝代：宋

金行战阳暑未北，炎鬰填胸汗流液。
空堂大祖不可度，欲取清风自湔涤。
耽耽华厩列官守，对起二亭严案席。
天渠分水濯龙骥，下注方池气清激。
丛篁冠岛鹭飞映，凉树摇波蝉不息。
脱然冠带一去体，始信天时有人力。
况吾所与二三友，日坐清闲哦简策。
篇章烂若扬组绣，歌颂铿如出金石。
嘉宾亦有邂逅至，间以讴歌侑棋奕。
我时聊设薄主人，杯案随时具肴核。
鳖小惟忧堵父怒，樽空屡动崔侯色。
欢来始觉非外假，钟鼎瓢箪各其适。
念昔与君伯仲游，江翁梅老常接迹。
得酒有时竟狂醉，赋诗往往连日夕。
几年契阔远朋好，今日萧条无吏役。
青衫不踏广文户，白羽罢走将军檄。
即看秋风破炎毒，高兴倏然动肝鬲。
诸君无事能我从，当使风流似平昔。
答贺中道灯夕见诒
作者：韩维
朝代：宋

春风揭屋沙激窗，兀然孤坐如植杠。酒昏两眸涩不视，案上书策徒摐摐。独待高篇恣哦咏，顿觉精锐还躯腔。前时官家不禁夜，九衢艳艳烧明釭。綵山插天众乐振，游人肩摩车毂撞。君于此时守经籍，直欲行业纯不尨。想初嘉句落纸际，笔下衮衮来长江。我今散懒世味薄，惟于静者心为降。江翁萧闲梅老淡，文字酬酢交矛鏦。恨无奇丽与斗角，日策疲马参其双。能来相从不惮数，与子赋诗倾酒缸。
答贺中道灯夕见诒
作者：韩维
朝代：宋

春风揭屋沙激窗，兀然孤坐如植杠。
酒昏两眸涩不视，案上书策徒摐摐。
独待高篇恣哦咏，顿觉精锐还躯腔。
前时官家不禁夜，九衢艷艷烧明釭。
綵山插天众乐振，游人肩摩车毂撞。
君于此时守经籍，直欲行业纯不尨。
想初嘉句落纸际，笔下衮衮来长江。
我今散懒世味薄，惟于静者心为降。
江翁萧闲梅老淡，文字酬酢交矛鏦。
恨无奇丽与斗角，日策疲马参其双。
能来相从不惮数，与子赋诗倾酒缸。
答贺中道灯夕见诒
作者：韩维
朝代：宋

春风揭屋沙激窗，兀然孤坐如植杠。
酒昏雨眸涩不视，案上书策徒摐摐。
独待高篇恣哦咏，顿觉精锐还躯腔。
前时官家不禁夜，九衢艳艳烧明釭。
彩山插天众乐振，游人肩摩车毂撞。
君于此时守经籍，直欲行业纯不尨。
想初嘉句落纸际，笔下衮衮来长江。
我今散懒世味薄，惟于静者心为降。
江翁萧闲梅老淡，文字酬酢交予鏦。
恨无奇丽与斗角，日策疲马参其双。
能来相从不惮数，与子赋诗倾酒缸。
答赵县丞
作者：韩维
朝代：宋

止足常佳汉二臣，早思幽退谢朝绅。奉藩终乏三年最，学道才知一日真。目病懒将书卷展，心闲得近酒杯频。朝吟夕啸无厌斁，正赖贤宾与德邻。
答赵县丞
作者：韩维
朝代：宋

止足常佳汉二臣，早思幽退谢朝绅。
奉藩终乏三年最，学道才知一日真。
目病懒将书卷展，心闲得近酒杯频。
朝吟夕啸无厌斁，正頼贤宾与德邻。
答辛子庄惠梅花之什
作者：韩维
朝代：宋

东风雪风度清淮，淮边野梅撩乱开。
想君此时驻征骑，题诗折花思悠哉。
缄封千里到此地，桃杏芳意都未回。
岭头奇艳忽照眼，不待驿使传枝来。
清香满把愧佳赠，欲赋民敢空衔杯。
答辛子庄惠梅花之什
作者：韩维
朝代：宋

东风雪飞度清淮，淮边野梅撩乱开。想君此时驻征骑，题诗折花思悠哉。缄封千里到此地，桃杏芳意都未回。岭头奇艳忽照眼，不待驿使传枝来。清香满把愧佳赠，欲赋岂敢空衔杯。
答辛子庄惠梅花之什
作者：韩维
朝代：宋

东风雪飞度清淮，淮边野梅撩乱开。
想君此时驻征骑，题诗折花思悠哉。
缄封千里到此地，桃杏芳意都未回。
岭头奇艷忽照眼，不待驿使传枝来。
清香满把愧佳赠，欲赋岂敢空衔杯。
筵上遇雪赠人
作者：韩维
朝代：宋
体裁：七言律诗

前贤遇雪方乘兴，何况雪飞欢兴时。自古难并惟美景，人生不饮是痴儿。颠狂故态无先舞，淡薄幽怀子独诗。安得琼花更飘洒，常令此物及蚩蚩。
累日不到中园晚步闲咏
作者：韩维
朝代：宋
体裁：七言律诗

南陌西陂趁物华，归来扶杖重咨嗟。绿罗浅淡新开叶，红玉玲珑半谢花。泉溜拍池初跳鲤，柳枝含雨不胜鸦。啼禽亦有伤春恨，百种鸣声到落霞。
累日不到西园瑞香忽已烂熳
作者：韩维
朝代：宋
体裁：七言绝句

锦官翻样出新机，浅绿深红各自宜。不是东风送香气，幽花落尽有谁知。
红薇花
作者：韩维
朝代：宋

杏梅成实夏阴浓，波面繁花刺眼红。
莫为春归减欢兴，共将弦管乐熏风。
红薇花
作者：韩维
朝代：宋

杏梅成实夏阴浓，波面繁花刺眼红。莫为春归减欢兴，共将弦管乐薰风。
红雀集汜水罗者得之云来自新罗与圣俞皆赋
作者：韩维
朝代：宋
体裁：古风

有翩者微禽，尔类何穰穰。饱飞檐栋间，千百齐下上。几人习汝见，于命保无枉。尔胡丹其质，投翅落异壤。殊尤众所骇，安得免罗网。苍茫海外国，长抱万里想。
绍隆池上对月
作者：韩维
朝代：宋
体裁：五言律诗

野月来何处，东池柳影深。微生水风力，稍散暝云阴。冷极萤沈草，明多鹊动林。欲知清绝兴，不寐有孤吟。